hotchpotch/miracl-hf-unified huggingface dataset:
จังหวัดตีโมกโคตาบาโต
จังหวัดตีโมกโคตาบาโต (ฮิลิกายนอน: "Bagatnan nga Kotabato"; เซบัวโน: "Habagatang Kotabato"; Maguindanaon: "Kuta Wato Saut") เป็นจังหวัดในเขตโซกซาร์เจน ประเทศฟิลิปปินส์ มีเมืองศูนย์กลางคือโคโรนาดัล มีอาณาเขตติดต่อกับจังหวัดซุลตันคูดารัตทางทิศเหนือและตะวันตก ติดกับจังหวัดซารังกานีทางทิศใต้และตะวันออกเฉียงเหนือ ติดกับจังหวัดตีโมกดาเบาทางทิศตะวันออกเฉียงเหนือ และติดกับอ่าวซารังกานีทางทิศตะวันออกเฉียงใต้
เฮเนรัลซันโตส ซึ่งตั้งอยู่ริมอ่าวซารังกานี เป็นเมืองที่มีประชากรมากที่สุดในภูมิภาค แต่ปกครองอย่างเป็นอิสระจากตัวจังหวัด จังหวัดตีโมกโคตาบาโตเคยครอบคลุมพื้นที่ของจังหวัดซารังกานีจนกระทั่งถูกแยกตัวออกมาในปี ค.ศ. 1992
การบินนาวี
การบินนาวี () เป็นการใช้กองกำลังทางอากาศของกองทัพเรือ หรือโดยมีอากาศยานนาวีอยู่ในบนเรือบรรทุกเครื่องบิน หรือไม่ก็ฐานทัพภาคพื้นดิน การบินนาวีโดยส่วนมากจะมีเป้าหมายอยู่บนที่เรือบรรทุกอากาศยาน เรือที่บรรทุกอากาศยานนั้นจะต้องมีความพร้อมต่อการลงจอดและเหมาะสมกับอากาศยานนาวีที่จะต้องลงจอด พวกเขามีเวลาไม่นานที่จะให้อากาศยานนาวีลงจอดบนพื้นผิว ดังนั้นพื้นผิวจะต้องมีความยืดหยุ่นและความทนทานสูง พวกเขามีอุปกรณ์ที่ยึดตัวอากาศยานนาวีไว้ลงบนกับพื้นเรือ อากาศยานนาวีถูกออกแบบขึ้นโดยมีจุดประสงค์หลายอย่าง เช่น เพื่อการโจมตีทางท้องฟ้า, การโจมตีภาคพื้นดิน, การโจมตีเรือดำน้ำ, การค้นหาและกู้ภัย, การขนส่ง, การตรวจสอบสภาพอากาศ, การลาดตระเวน, การดูแลพื้นที่ และการควบคุม
ฟุตบอลทีมชาติลักเซมเบิร์ก
ฟุตบอลทีมชาติลักเซมเบิร์ก (ฉายา สิงห์แดง; , , ) เป็นทีมฟุตบอลตัวแทนของประเทศลักเซมเบิร์ก อยู่ภายใต้การควบคุมของสหพันธ์ฟุตบอลลักเซมเบิร์ก สนามเหย้าของทีมชาติคือสนามกีฬาโจซี บาร์เธล ซึ่งตั้งอยู่ที่เมืองลักเซมเบิร์ก
ลักเซมเบิร์กเข้าร่วมการแข่งขันรอบคัดเลือกฟุตบอลโลกเป็นประจำนับตั้งแต่ปี 1934 เช่นเดียวกันกับรอบคัดเลือกฟุตบอลชิงแชมป์แห่งชาติยุโรป ซึ่งเข้าร่วมมาตั้งแต่ปี 1964 อย่างไรก็ตาม ลักเซมเบิร์กไม่เคยผ่านรอบคัดเลือกของฟุตบอลโลกหรือฟุตบอลชิงแชมป์แห่งชาติยุโรปเลย แต่เคยเข้าร่วมแข่งขันโอลิมปิกฤดูร้อนอยู่ 6 ครั้ง ระหว่างปี 1920–1952
ล่าสุดเมื่อวันที่ 27 มีนาคม 2018
ศึกษาศาสตรบัณฑิต
ศึกษาศาสตรบัณฑิต (, ตัวย่อ ศษ.บ. หรือ B.Ed.) คือปริญญาวิชาชีพในระดับปริญญาตรีซึ่งเตรียมความพร้อมให้กับนักศึกษาสำหรับการทำงานเป็นครูในโรงเรียน แม้ว่าในบางประเทศจะต้องมีการฝึกงานเพิ่มเติมเพื่อให้นักศึกษามีคุณสมบัติครบถ้วนในการสอน
ในสหรัฐและแคนาดา ปริญญานี้มอบสำหรับการจบการเรียนการสอนในหลักสูตรที่ยาวนานถึงห้าปี ทั้งนี้ขึ้นอยู่กับเมืองหรือรัฐที่มหาวิทยาลัยตั้งอยู่ ในแคนาดาปริญญาศึกษาศาสตรบัณฑิตจำเป็นต้องมีใบอนุญาตประกอบวิชาชีพครู
หลักสูตรศึกษาศาสตรบัณฑิตอาจมีการใช้สิทธิเข้าศึกษาโดยตรงจากไฮสกูลโดยเป็นปริญญาร่วมกับปริญญาบัณฑิตอื่น ๆ (เช่น ศิลปศาสตรบัณฑิต หรือศึกษาศาสตรบัณฑิต) หรือเป็นหลักสูตรหลังจากที่ผู้สมัครได้รับปริญญาตรีซึ่งโดยปกติมักเป็นสาขาที่นักศึกษาต้องการสอน ไมตรีจิตที่ดีหรือประสบการณ์กับเด็กเล็กหรือวัยรุ่นยังเป็นคุณสมบัติที่ของผู้สมัครที่พึงปรารถนาสำหรับการเรียน
มีหลายแขนงในการได้ศึกษาศาสตรบัณฑิตซึ่งสอดคล้องกับระดับเฉพาะของการสอน ในสหรัฐซึ่งรวมถึงการศึกษาในโรงเรียนประถมศึกษา โรงเรียนมัธยมศึกษาตอนต้น และไฮสกูล นักศึกษาในแขนงการศึกษาระดับประถมศึกษาโดยทั่วไปมักศึกษาเพื่อได้รับปริญญาเสรีศึกษาบัณฑิต ในแขนงไฮสกูล (โรงเรียนมัธยมศึกษาตอนปลาย) นักศึกษามีความเชี่ยวชาญหนึ่งถึงสองสาขาวิชา เมื่อสำเร็จการศึกษาในระดับปริญญา นักศึกษาจะเตรียมตัวและเข้าสอบรับใบอนุญาตประกอบวิชาชีพครูจากคณะกรรมการของรัฐ
ทั่วไปหลักสูตรศึกษาศาสตรบัณฑิตอาจรวมถึงการเรียนการสอนเกี่ยวกับการสอนเด็ก จิตวิทยาการศึกษา นโยบายการศึกษาและความเป็นผู้นำ การประเมินผล การพัฒนาหลักสูตรและการวางแผนการสอน ความยุติธรรมทางสังคม การศึกษาพิเศษ และเทคโนโลยีการสอน
ในสหราชอาณาจักรมีระบบมหาวิทยาลัยและโรงเรียนที่แตกต่างกันมาก ปริญญาที่ได้รับใช้ระยะเวลาสามหรือสี่ปีสำหรับหลักสูตร (ระยะเวลาของหลักสูตรขึ้นอยู่กับมหาวิทยาลัย) ซึ่งได้รับการออกแบบโดยเฉพาะสำหรับการศึกษาระดับประถมศึกษาหรือบางวิชาในระดับมัธยมศึกษา รวมถึงการได้รับสถานภาพคุณวุฒิครู ( Qualified Teacher Status : QTS) ในอังกฤษและเวลส์ และคุณวุฒิการสอนในสกอตแลนด์และไอร์แลนด์เหนือ
สืบเนื่องจากรายงานโรบินส์ถึงการศึกษาขั้นสูง (ค.ศ. 1963) วิทยาลัยฝึกหัดครูได้รับการปฏิรูปให้เป็นวิทยาลัยศึกษาศาสตร์ เช่นเดียวกับกรณีของวิทยาลัยฝึกหัดครูในลอนดอนที่ได้กลายเป็น 'วิทยาลัยร่วม' ของสถาบันศึกษาศาสตร์โดยเหล่านักวิชาการได้รับมาจากมหาวิทยาลัยลอนดอน นักศึกษาได้รับการเสนอให้เพิ่มปีการศึกษานำมาซึ่งการเพิ่มระยะเวลาในหลักสูตรเป็นสี่ปีและริเริ่มการมอบปริญญาศึกษาศาสตรบัณฑิต โดยได้มอบปริญญาครั้งแรกใน ค.ศ. 1968
ศึกษาศาสตรบัณฑิตกลายเป็นที่แพร่หลายมากขึ้นในช่วงต้นทศวรรษ 1980 เมื่อปริญญาตรีกลายเป็นความต้องการสำหรับครูรุ่นใหม่ในสหราชอาณาจักรแทนที่ประกาศนียบัตรวิชาศึกษาศาสตร์ (Certificate in Education : Cert Ed) แบบเก่า
ศึกษาศาสตรบัณฑิตไม่ได้เป็นวิธีเดียวในการได้รับสถานภาพคุณวุฒิครูหรือบรรลุคุณวุฒิการสอน แนวทางอื่น ๆ มีดังนี้
อักษรศาสตรบัณฑิต
อักษรศาสตรบัณฑิต (, ตัวย่อ อ.บ., B.Litt. หรือ Litt.B.) เป็นปริญญาในระดับปริญญาตรีระดับสองในมหาวิทยาลัยสำหรับนักศึกษาที่มีความเชี่ยวชาญในสาขาที่เกี่ยวข้องตามความสนใจเฉพาะบุคล วิชาชีพ หรือการพัฒนาทางวิชาการ ขอบเขตของการศึกษาในสาขานี้อาจได้รับก่อนการศึกษาในระดับปริญญาตรีไม่ได้ศึกษาในเชิงลึก หรืออาจไม่เคยมีการเรียนการสอนต่อนักศึกษาอย่างเป็นทางการมาก่อนก็ได้ ปริญญานี้มีการมอบที่น้อยกว่าในหลายศตวรรษก่อนหน้าและในช่วงเวลาปัจจุบัน มีเพียงมหาวิทยาลัยสองแห่งในออสเตรเลียที่มอบปริญญานี้เท่านั้น
ปริญญาอักษรศาสตรบัณฑิตในไทยถูกมอบครั้งแรกใน ค.ศ. 1953 (พ.ศ. 2478) ให้กับบัณฑิตที่จบในสาขาทางอักษรศาสตร์ เช่น ภาษาไทย ภาษาบาลี ภาษาอังกฤษ ประวัติศาสตร์ ภูมิศาสตร์ และสาขาที่เกี่ยวข้องจากคณะอักษรศาสตร์และวิทยาศาสตร์ของจุฬาลงกรณ์มหาวิทยาลัยซึ่งเป็นหนึ่งในสองมหาวิทยาลัยในไทยที่มีการมอบปริญญาอักษรศาสตรบัณฑิตในปัจจุบัน มหาวิทยาลัยศิลปากรเป็นมหาวิทยาลัยที่สองที่มีการมอบปริญญาอักษรศาสตรบัณฑิตภายหลังจากการก่อตั้งคณะอักษรศาสตร์ใน ค.ศ. 1968 (พ.ศ. 2511)
โดยทั่วไปการเทียบชื่อปริญญาอักษรศาสตรบัณฑิตไม่สามารถเทียบกับปริญญา "Bachelor of Letters" ของประเทศอื่น ๆ แต่สามารถเทียบได้ปริญญาศิลปศาสตรบัณฑิตหรือ "Bachelor of Arts" เช่นเดียวกับปริญญาในกลุ่มวิชามนุษยศาสตร์หรือสังคมศาสตร์ของมหาวิทยาลัยอื่น ๆ ในไทย นอกจากนี้ปริญญาอักษรศาสตรบัณฑิตยังถูกมอบเฉพาะสาขาที่อยู่ในคณะอักษรศาสตร์ของทั้งสองมหาวิทยาลัยเท่านั้น สาขาทางศิลปศาสตร์อื่น ๆ ที่ไม่อยู่ในคณะอักษรศาสตร์จะใช้ชื่อปริญญาศิลปศาสตรบัณฑิตหรือชื่ออื่น ๆ แทน
อักษรศาสตรบัณฑิต (Bacharelado em Letras) ในบราซิลโดยทั่วไปจะอยู่ในหลักสูตรทางวรรณคดี ภาษาศาสตร์ การแปล และขึ้นอยู่กับสถาบัน ผลที่ตามมาคืออักษรศาสตรบัณฑิตมีความแตกต่างจากปริญญาไลเซนชิเอท (Licenciatura em Letras) ซึ่งมุ่งเน้นเกี่ยวกับการสอนและรวมถึงหลักสูตรด้านการศึกษา
ช่วงปลายศตวรรษที่ 19 ปริญญาอักษรศาสตรบัณฑิตเคยถูกมอบโดยมหาวิทยาลัยมิชิแกน ในช่วงปีแรก ๆ มหาวิทยาลัยแมรีวูดซึ่งเดิมเป็นวิทยาลัยสตรีก็มอบปริญญาอักษรศาสตรบัณฑิต ปริญญาศิลปศาสตรบัณฑิต สาขาวิชาอักษรศาสตร์ถูกมอบโดยมหาวิทยาลัยโอคลาโฮมาตั้งแต่ ค.ศ. 1937 เมื่อสำนักวิชาอักษรศาสตร์ถูกจัดตั้งในวิทยาลัยศิลปศาสตร์และวิทยาศาสตร์
ปริญญาอักษรศาสตรบัณฑิตเคยถูกมอบโดยมหาวิทยาลัยออกซฟอร์ดและมหาวิทยาลัยอื่น ๆ ไม่กี่แห่งรวมทั้งมหาวิทยาลัยเบอร์มิงแฮม ปริญญานี้ยังคงมีอยู่ที่ออกซฟอร์ดใน ค.ศ. 1977 แม้ว่าจะมีการแทนที่ด้วยอักษรศาสตรมหาบัณฑิตที่เน้นการวิจัยมากขึ้น
แม้ว่าปริญญาอักษรศาสตรบัณฑิตจะเคยมีการมอบโดยมหาวิทยาลัยในออสเตรเลียหลายแห่งในช่วงระยะเวลาหนึ่ง ปริญญานี้มอบเฉพาะมหาวิทยาลัยฟลินเดอร์ส มหาวิทยาลัยโมนาช รวมถึงมหาวิทยาลัยเวสเทิร์นออสเตรเลียเมื่อไม่นานมานี้ในหลักสูตรทางศิลปศาสตร์ให้กับผู้สำเร็จการศึกษาจากมหาวิทยาลัย ปริญญาอักษรศาสตรบัณฑิตยังได้รับการเสนอให้มีการมอบอีกครั้งโดยมหาวิทยาลัยแห่งชาติออสเตรเลีย มหาวิทยาลัยดีคิน และมหาวิทยาลัยเมลเบิร์น
วอลเลย์บอลลีกเบ
วอลเลย์บอลลีกเบ () เป็นการแข่งขันวอลเลย์บอลลีกอาชีพระดับสองของประเทศฝรั่งเศส ก่อตั้งขึ้นในปี ค.ศ. 1983 โดยได้ใช้ชื่อลีกว่า"นาซียอนาลเอิงเบ" () หลังจากนั้นสองฤดูกาลได้เปลี่ยนชื่อลีกเป็น "นาซียอนาล" () ต่อมาในฤดูกาล 1998-2009 ได้เปลี่ยนชื่อลีกเป็น "โพรเบ" () โดยตั้งแต่ฤดูกาล 2009 ถึงปัจจุบัน ได้เปลี่ยนชื่อลีกเป็น "ลีกเบ" () ซึ่งมีทีมเข้าแข่งขันทั้งหมด 10 ทีม และมีการแข่งขันแบบพบกันหมดในระบบเหย้าและเยือน
เมื่อจบฤดูกาลทีมอันดับแรกของตารางจะได้เลื่อนชั้นขึ้นสู่ลีกอา และสองทีมอันดับสุดท้ายของตารางจะตกชั้นลงในเล่นในเอลิต และทีมจากเอลิตจะเลื่อนชั้นขึ้นมาลีกเบ
ทีมที่ชนะมากที่สุดคือ อัสนีแยร์วอลเลย์ 92 และ อาวีญงวอลเลย์บอล โดยเป็นแชมป์ทั้งหมด 3 สมัย
เครือข่ายซีเรียเพื่อสิทธิมนุษยชน
เครือข่ายซีเรียเพื่อสิทธิมนุษยชน (; ; อักษรย่อ: SNHR) เป็นองค์การนอกภาครัฐในสหราชอาณาจักร ที่ได้รับการก่อตั้งขึ้นในเดือนมิถุนายน ค.ศ. 2011 ซึ่งเฝ้าสังเกตการณ์สงครามกลางเมืองซีเรีย โดยมีชื่อประธานองค์กรคือฟาเดล อับดุล กานี
รายงานเครือข่ายได้รับการอ้างถึงโดยสื่อข่าว รวมทั้งโดยสำนักงานข้าหลวงใหญ่แห่งสหประชาชาติ อย่างน้อยหนึ่งครั้ง
ฟุตบอลทีมชาติอิสราเอล
ฟุตบอลทีมชาติอิสราเอล () เป็นฟุตบอลทีมชาติจากประเทศอิสราเอล ภายใต้การดูแลของสมาพันธ์ฟุตบอลอิสราเอล (IFA)
จักรพรรดิเดซิอัส
จักรพรรดิเดซิอัส (; 201 – มิถุนายน 251) จักรพรรดิโรมัน จาก ค.ศ. 249 ถึง 251 ในปีสุดท้ายแห่งรัชสมัยพระองค์ปกครองร่วมกับพระราชโอรสคือ จักรพรรดิเฮแร็นนิอุส แอตรุสกุส กระทั่งทั้งสองพระองค์เสด็จสวรรคตในการรบใน ยุทธการที่เอบริตุส
จักรพรรดิเดซิอัสขึ้นสืบราชบัลลังก์เมื่อ ค.ศ. 249 ภายหลังจากนำทหารองครักษ์ ไปรโตริอานี ภายใต้การบังคับบัญชาของพระองค์เข้าปลงพระชนม์จักรพรรดิองค์ก่อน จักรพรรดิฟิลิปชาวอาหรับ อีก 2 ปีต่อมาพระองค์สถาปนาพระราชโอรสองค์ใหญ่ขึ้นเป็น จักรพรรดิเฮแร็นนิอุส แอตรุสกุส ปกครองจักรวรรดิร่วมกัน
รัฐมนตรีว่าการกระทรวงกองทัพอากาศสหรัฐ
รัฐมนตรีว่าการกระทรวงกองทัพอากาศสหรัฐ (ย่อ:รัฐมนตรีทหารอากาศสหรัฐ) (; (คำย่อ SecAF, หรือ SAF/OS)) เป็นผู้บังคับบัญชาและหัวหน้าเจ้าพนักงานในกระทรวงกองทัพอากาศสหรัฐ ซึ่งเป็นพลเรือนที่ประธานาธิบดีสหรัฐแต่งตั้งโดยความยินยอมและเห็นชอบโดยวุฒิสภาสหรัฐ รัฐมนตรีทหารอากาศฯ ขึ้นตรงต่อรัฐมนตรีว่าการกระทรวงกลาโหมสหรัฐ และ/หรือ รัฐมนตรีช่วยว่าการกระทรวงกลาโหมสหรัฐ โดยมีอำนาจหน้าที่ตามกฎหมายที่สามารถบริหารกิจการต่างๆภายในกระทรวงกองทัพอากาศได้
ผู้ที่ซึ่งดำรงตำแหน่งรัฐมนตรีนั้น มีผู้ช่วยในการปฏิบัติงานที่มีศักดิ์อาวุโสภายในกระทรวงกองทัพอากาศ คือ ปลัดกระทรวงกองทัพอากาศซึ่งเป็นผู้ช่วยฝ่ายพลเรือน และ เสนาธิการกองทัพอากาศซึ่งเป็นผู้ช่วยฝ่ายทหาร
รัฐมนตรีกระทรวงกองทัพอากาศคนแรกคือ สจวต ไซมิงตัน ซึ่งสาบานตนเมื่อวันที่ 18 กันยายน 1947 เมื่อตอนมีการปฏิรูปกองบินกองทัพบก ให้เปลี่ยนสถานะเป็นกระทรวงที่เป็นอิสระจากกระทรวงกลาโหมและดำเนินกิจการของตนเอง ตามรัฐบัญญัติความมั่นคงแห่งชาติ
ฮีทเทิอร์ วิลสัน ได้เข้าพิธีสาบานตนเข้ารับตำแหน่งเป็นรัฐมนตรีว่าการกระทรวงกองทัพอากาศคนถัดมา โดยประธานาธิบดี ดอนัลด์ ทรัมป์ เมื่อวันที่ 23 มกราคม 2017 และวุฒิสภาสหรัฐได้ลงมติรับรองเมื่อวันที่ 8 พฤษภาคม 2017
รัฐมนตรีกระทรวงกองทัพอากาศ เป็นผู้บังคับบัญชาและหัวหน้าเจ้าพนักงานของกองทัพอากาศสหรัฐ คล้ายคลึงกับประธานเจ้าหน้าที่บริหารของบริษัท กระทรวงกองทัพอากาศหมายถึงทบวงทหาร ไม่ว่าจะเป็นเจ้าที่สำนักงานใหญ่ที่วอชิงตัน หรือหน่วยงานซึ่งประกอบได้ด้วยหน่วยงานต่างๆทั้งหมดของกองทัพอากาศสหรัฐ และ กองกำลังพิทักษ์มาตุภูมิฝ่ายการทัพอากาศ:
ความรับผิดชอบพิเศษของรัฐมนตรีกระทรวงกองทัพอากาศ ได้รับการระบุไว้ในหัวข้อ 10 มาตรา 8013 (b) ของ กฎหมายสหรัฐอเมริกา รวมไปถึง:
โดยอำนาจรัฐมนตรีกลาโหมสหรัฐ รัฐมนตรีกระทรวงกองทัพอากาศสามารถแต่งตั้งนายทหารผู้หนึ่งผู้ใดให้มาปฏิบัติหน้าที่ได้ให้ทำหน้าที่ตามที่ระบุในประมวลกฎหมายสหรัฐหัวข้อ 10 มาตรา 8013 (b) ไปยังกองบัญชาการสั่งการทหาร เพื่อให้ปฏิบัติหน้าที่ภารกิจตามที่ได้รับมอบหมายได้ หากหน่วยของกองทัพอากาศได้รับมอบหมายให้เป็นผู้บัญชาการรบ รัฐมนตรีว่าการกระทรวงกลาโหมเท่านั้นที่มีอำนาจสั่งการ
เดอะฮิลส์ (เพลง)
"เดอะฮิลส์" () เป็นเพลงของนักร้องชาวแคนาดา เดอะวีกเอนด์ เพลงออกจำหน่ายวันที่ 27 พฤษภาคม ค.ศ. 2015 เป็นซิงเกิลที่สองจากสตูดิโออัลบั้มที่สอง "บิวตีบีไฮด์เดอะแมดเนส" (2015)
เพลงประสบความสำเร็จ ขึ้นอันดับหนึ่งบนชาร์ต"บิลบอร์ด" ฮอต 100 แทนเพลง "แคนต์ฟีลมายเฟซ" ของเขาเอง เพลงยังขึ้นสิบอันดับแรกในหลายภูมิภาค เช่น สหราชอาณาจักร ไอร์แลนด์ เยอรมนี ออสเตรเลีย และนิวซีแลนด์ ขึ้นยี่สิบอันดับแรกในเดนมาร์กและสวีเดน ขึ้นสี่สิบอันดับแรกในเนเธอร์แลนด์ นอร์เวย์ และสวิตเซอร์แลนด์ มิวสิกวิดีโอเพลงเผยแพร่เมื่อวันที่ 27 พฤษภาคม ค.ศ. 2015 กำกับโดย แกรนต์ ซิงเงอร์ ในวันที่ 10 ตุลาคม ปีเดียวกัน เพลงฉบับรีมิกซ์ถูกปล่อยผ่านทางไอทูนส์ทั้งหมดสองเวอร์ชัน โดยมีนักร้องรับเชิญคือ เอ็มมิเน็ม และ นิกกี มินาจ
ซูดบาเชโลเวคา
ซูดบาเชโลเวคา (, translit. "Sudba Cheloveka") หรืออีกชื่อคือ "A Man's Destiny" และ "Destiny of a Man" เป็นภาพยนตร์เรื่องยาวแนวชีวิต ภาพยนตร์ได้โครงเรื่องจากนวนิยายเรื่องเดียวกันของ มิคาอิล โชโลคอฟ และยังเป็นผลงานการกำกับเรื่องแรกของ เซียร์เกย์ บอนดาร์ชุค ในปีที่ภาพยนตร์เข้าฉาย "ซูดบาเชโลเวคา" ได้รับรางวัล Grand Prize ในงานเทศกาลภาพยนตร์นานาชาติมอสโกครั้งที่ 1
ความเจริญ
ความเจริญ (อังกฤษ: Prosperity) เป็นสถานะแห่งความเฟื่องฟู, ความเจริญรุ่งเรือง, โชคดีหรือมีความสำเร็จในสถานภาพทางสังคม ความเจริญไม่ได้รวมแค่ความร่ำรวยเท่านั้น แต่ยังรวมไปถึงความสุขและสุขภาพด้วย
ในนิเวศวิทยา ความเจริญหมายถึงสิ่งมีชีวิตมีความเจริญและมีความแพร่หลาย
รายชื่อ 50 ภาพยนตร์ที่ควรดูเมื่ออายุ 14 ปี (บีเอฟไอ 2005)
รายชื่อภาพยนตร์ 50 เรื่องสำหรับเด็กวัย 14 ปี (The 50 films you should see by the age of 14) เป็นรายการที่สถาบันภาพยนตร์อังกฤษ (British Film Institute) จัดทำขึ้นในปี ค.ศ. 2005 เพื่อสร้างแรงบันดาลใจให้ผู้ปกครอง บิดามารดา และนักการศึกษา ใช้ประโยชน์จากภาพยนตร์อย่างจริงจัง เช่นเดียวกับหนังสือตำราและรูปแบบอื่น ๆ ของศิลปะ รายชื่อภาพยนตร์นี้ได้รับการประเมินจากผู้เชี่ยวชาญมากกว่า 70 คน ประกอบด้วยผู้สร้างภาพยนตร์ นักวิชาการ ครู นักเขียน และนักวิจารณ์ภาพยนตร์ โดยผู้เชี่ยวชาญแต่ละคนทำรายการภาพยนตร์ 10 เรื่องอันดับแรกของตน
ภาพยนตร์ที่ได้รับการโหวตมากที่สุด คือ "Spirited Away "(สปิริเต็ดอะเวย์) ซึ่งได้รับรางวัลออสการ์ ครั้งที่ 75 (ปี ค.ศ. 2003) สาขาภาพยนตร์แอนิเมชันยอดเยี่ยม (Best Animated Feature) และรางวัล Golden Bear ซึ่งเป็นรางวัลสูงสุดที่มอบให้ภาพยนตร์ที่ดีที่สุด ในเทศกาลภาพยนตร์นานาชาติเบอร์ลิน ครั้งที่ 52 (ปี ค.ศ. 2002)
สถาบันภาพยนตร์อังกฤษให้รายชื่อภาพยนตร์ที่แนะนำ 10 อันดับแรกตามตัวอักษรเท่านั้น.
โฆเซ ฆิเมเนซ
โฆเซ มาริอา ฆิเมเนซ เด บาร์กัส (, ; เกิดวันที่ 20 มกราคม ค.ศ. 1995) เป็นนักฟุตบอลชาวอุรุกวัย ปัจจุบันเล่นให้กับอัตเลติโกมาดริดและทีมชาติอุรุกวัยในตำแหน่งกองหลัง
เราะมะฎอน ศุบฮี
เราะมะฎอน ศุบฮี (; เกิด 23 มกราคม ค.ศ. 1997) เป็นนักฟุตบอลชาวอียิปต์ ปัจจุบันลงเล่นตำแหน่งปีกให้ฮัดเดอส์ฟีลด์ทาวน์และทีมชาติอียิปต์
ศุบฮีเริ่มต้นอาชีพฟุตบอลกับอัลอะฮ์ลี โดยลงเล่นครั้งแรกในปี ค.ศ. 2014 ช่วยให้ทีมคว้าแชมป์พรีเมียร์ลีกอียิปต์ในฤดูกาล 2013–14 และ 2015–16 ได้สำเร็จ และในเดือนกรกฎาคม ค.ศ. 2016 เขาย้ายไปร่วมทีมสโตกซิตีด้วยค่าตัว 5 ล้านปอนด์
ศุบฮีลงเล่นทีมชาตินัดแรกในการพบกับแทนซาเนียเมื่อวันที่ 14 มิถุนายน ค.ศ. 2015 ในการแข่งขันรอบคัดเลืือกของแอฟริกาคัพออฟเนชันส์ 2017 โดยในวันนั้น เขาอายุ 17 ปี 11 เดือน 18 วัน นับเป็นผู้เล่นอายุน้อยอันดับสองที่ได้ลงเล่นให้กับทีมชาติอียิปต์ ส่วนผู้เล่นที่มีอายุน้อยที่สุดคือมิโด และในเดือนพฤษภาคม ค.ศ. 2018 เขามีชื่อติดทีมชาติในการแข่งขันฟุตบอลโลก 2018 ที่ประเทศรัสเซีย
"อ้างอิง:"
อะห์มัด ฮิญาซี (นักฟุตบอล)
อะห์มัด ฮิญาซี (; เกิด 25 มกราคม ค.ศ. 1991) เป็นนักฟุตบอลชาวอียิปต์ ปัจจุบันลงเล่นตำแหน่งกองหลังให้กับสโมสรฟุตบอลเวสต์บรอมมิชอัลเบียนในพรีเมียร์ลีก และทีมชาติอียิปต์
เขาลงเล่นให้กับทีมชาติมาตั้งแต่ปี ค.ศ. 2011 และเคยเข้าร่วมแข่งขันรายการสำคัญอย่างฟุตบอลโลกเยาวชนอายุไม่เกิน 20 ปี 2009, ฟุตบอลแอฟริกาเยาวชน 2011, ฟุตบอลโลกเยาวชนอายุไม่เกิน 20 ปี 2011, โอลิมปิกฤดูร้อน 2012 และในปี ค.ศ. 2017 เขามีชื่อติดทีมยอดเยี่ยมแอฟริกาคัพออฟเนชันส์ 2017
อัลอะฮ์ลี
อียิปต์
ส่วนตัว
ฟุตบอลทีมชาติอาเซอร์ไบจาน
ฟุตบอลทีมชาติอาเซอร์ไบจาน () เป็นทีมฟุตบอลประจำประเทศอาเซอร์ไบจาน อยู่ภายใต้การควบคุมของสมาคมแห่งสหพันธ์ฟุตบอลแห่งอาเซอร์ไบจาน สนามเหย้าของทีมชาติส่วนใหญ่ใช้สนามกีฬาโอลิมปิกบากู
อาเซอร์ไบจานเข้าร่วมการแข่งขันรอบคัดเลือกรายการสำคัญนับตั้งแต่ฟุตบอลชิงแชมป์แห่งชาติยุโรป 1996 จนถึงปัจจุบัน อย่างไรก็ตาม อาเซอร์ไบจานยังไม่เคยผ่านรอบคัดเลือกของฟุตบอลโลกหรือฟุตบอลชิงแชมป์แห่งชาติยุโรปเลย
อาเซอร์ไบจานลงเล่นนัดเหย้าส่วนใหญ่ที่สนามกีฬาโอลิมปิกบากูแห่งใหม่ในบากู โดยย้ายมาจากสนามกีฬาโตฟิก บาห์รามอฟ ในปี ค.ศ. 2015 แต่สนามแห่งเก่าก็ยังคงใช้จัดการแข่งขันกระชับมิตรอยู่บ้าง สนามแห่งอื่น ๆ ที่ผ่านเกณฑ์ของยูฟ่า ได้แก่ สนามกีฬานครลังการาน, บักเซลล์อารีนา และดัลกาอารีนา
ล่าสุดเมื่อวันที่ 30 มกราคม ค.ศ. 2018 (ตัวหนา หมายถึง ผู้เล่นที่ยังคงเล่นให้กับทีมชาติ)
พระธรรมวรนายก (สมบูรณ์ จนฺทโก)
พระธรรมวรนายก นามเดิม สมบูรณ์ แสงสิริกุล ฉายา จนฺทโก อดีตเจ้าอาวาสวัดอุดมธานี อดีตเจ้าคณะภาค 12 และอดีตอธิการบดีมหาวิทยาลัยมหาจุฬาลงกรณราชวิทยาลัย
พระธรรมวรนายก นามเดิม สมบูรณ์ นามสกุล แสงสิริกุล ฉายา จนฺทโก เป็นบุตรของนายน้อย กับนางลำไย แสงสิริกุล เกิดเมื่อวันที่ 11 เมษายน พ.ศ. 2451
พระธรรมวรนายก ถึงแก่มรณภาพด้วยอาการอันสงบ เมื่อวันที่ 7 ตุลาคม พ.ศ. 2527 สิริอายุได้ 78 ปี พรรษา 58 พระราชทานเพลิงศพ ณ ณ เมรุหลวงหน้าพลับพลาอิศริยาภรณ์ วัดเทพศิรินทราวาส วันที่ 30 พฤษภาคม พ.ศ.2530
เอลิซาเบธ เดบิคกี
เอลิซาเบธ เดบิคกี (; เกิด 24 สิงหาคม ค.ศ.1990) เป็นนักแสดงหญิงชาวออสเตรเลีย หลังจากมีภาพยนตร์เปิดตัวเรื่อง "A Few Best Men" (2011) ก็รับทแสดงใน "เดอะ เกรท แกตสบี้ รักเธอสุดที่รัก" (2013) ซึ่งเธอได้รับรางวัล AACTA สาขานักแสดงสมทบหญิงยอดเยี่ยม และแสดงละครเวที "The Maids" ที่ Sydney Theatre Company กับเคต แบลนเชตต์ และ Isabelle Huppert (2013-14) ซึ่งเธอก็ได้รับการเสนอชื่อเข้าชิงรางวัล Helpmann Awards ครั้งที่ 14 เธอยังร่วมแสดงในภาพยนตร์ "เลดี้แม็คเบ็ธ" (2015), "The Man  from U.N.C.L.E." (2015) และ "Guardians of the Galaxy Vol. 2" (2017)
เดบิคกี เกิดในปารีส ฝรั่งเศส พ่อเป็นชาวโปแลนด์ แม่เป็นชาวออสเตรเลียเชื้อสายไอริช พ่อแม่ของเธอเป็นนักบัลเล่ต์ ตอนอายุได้ 5 ขวบ ครอบครัวย้ายไปที่เมลเบิร์น ในเขตชานเมืองที่มีชื่อเสียงของออสเตรเลีย Glen Waverley เธอเป็นลูกคนโต มีน้องสาวหนึ่งคนและพี่ชายหนึ่งคน
เดบิคกีเริ่มสนใจบัลเล่ต์ในวัยเด็กและได้รับการฝึกฝนเป็นนักเต้นจนกระทั่งตัดสินใจเปลี่ยนไปละครเวที สมัยเป็นนักเรียนที่ Huntingtower School ในเมลเบิร์นตะวันออก เธอก็ได้คะแนนเต็ม ทั้งวิขาการแสดงและวิชาภาษาอังกฤษ และติดอันดับคะแนนนสูงสุด (Dux ในระบบการศึกษาของอออสเตรเลียและนิวซีแลนด์) ของโรงเรียน ตอนจบการศึกษาในปี 2007  ในปี 2010 เธอสำเร็จการศึกษาในระดับปริญญาตรีสาขาการละคร จาก Victorian College of the Arts มหาวิทยาลัยแห่งเมลเบิร์น  ในเดือนสิงหาคมปี 2009 เธอก็ได้รับทุน Richard Pratt Bursary ในฐานะนักศึกษาดีเด่นในสาขาการแสดงในปีที่สองของเรียน
เดบิคกี ทำภาพยนตร์เปิดตัวสั้น ๆ ในภาพยนตร์ "A Few Best Men" (2011) หลังจากที่ผู้อำนวยการสร้างภาพยนตร์ บาซ เลอห์มานน์ เห็นออดิชั่นรีลของเธอ เลอห์มานน์ก็บินไปให้เธอทำออดิชั่นในลอสแอนเจลิส ในเดือนพฤษภาคม 2011 เลอห์มานน์แถลงข่าวว่า เดบิคกีได้รับบท Jordan Baker ในภาพยนตร์ "เดอะ เกรท แกตสบี้ รักเธอสุดที่รัก" (ปี 2013) ของเขา ในเดือนธันวาคมปี 2012 เธอถ่ายภาพแบบ "Vogue Australia"
ในช่วงมิถุนายน - กรกฎาคมปี 2013 ที่โรงละคร Sydney Theatre Company เดบิคกีเล่นบท Madame ในละครเวที "The Maids" โปรดักชั่นของ Jean Genet เธอแสดงกับเคต แบลนเชตต์ และ Isabelle Huppert เธอได้รับรางวัลนักแสดงหน้าใหม่ยอดเยี่ยมในงาน Sydney Theatre Awards เธอปรากฏในภาพยนตร์สั้น "Gödel, Incomplete" และเป็นนักแสดงรับเชิญในซีซั่นที่ 3 ของซีรีส์โทรทัศน์ออสเตรเลีย "Rake" เธอเล่นเป็นตัวร้ายในภาพยนตร์ "The Man from U.N.C.L.E." (2015) กำกับโดยกาย ริตชี เธอได้เรียนรู้การขับรถไปในกองถ่าย ในปี 2015 เธอรับบทแสดงสมทบในภาพยนตร์ "เลดี้แม็คเบ็ธ "กำกับโดย Justin Kurzel และ "เอเวอเรสต์ ไต่ฟ้าท้านรก" กำกับโดย บัลทาซาร์ คอร์มาเกอร์
เดบิคกี แสดงนำในซีรีส์โทรทัศน์ 8 ชั่วโมง "The Kettering Incident" , และแสดงสมทบในบทของ Jed ในภาพยนตร์มินิซีรี่ส์ "The Night Manager" จากนั้นเธอก็ได้รับบทในภาพยนตร์ "The Tale "กำกับโดย Jennifer Fox"." ในเดือนพฤษภาคม ปี 2017 เธอแสดงบท Ayesha ผู้นำกลุ่มอธิปไตย ในภาพยนตร์ของ MCU เรื่อง "Guardians of the Galaxy Vol. 2". เดบิคกีแสดงบท Mina Jensen ในภาพยนตร์ "The Cloverfield Paradox "ซึ่งเผยแพร่ทาง Netflix ในเดือนกุมภาพันธ์ 2018
อะห์มัด อัลมุฮัมมะดี
อะห์มัด อัลมุฮัมมะดี (; เกิด 9 กันยายน ค.ศ. 1987) เป็นนักฟุตบอลชาวอียิปต์ ปัจจุบันลงเล่นตำแหน่งปีกให้กับสโมสรฟุตบอลแอสตันวิลลาและทีมชาติอียิปต์ โดยเขาเป็นส่วนหนึ่งของทีมชาติในการคว้าแชมป์แอฟริกาคัพออฟเนชันส์ในปี 2008 และ 2010 อัลมุฮัมมะดีย้ายไปเล่นให้กับซันเดอร์แลนด์ในพรีเมียร์ลีกเมื่อปี ค.ศ. 2010 โดยเป็นการยืมตัวจากสโมสรอีเอ็นพีพีไอ เขาลงเล่นในลีกมากกว่า 200 นัดให้กับซันเดอร์แลนด์และฮัลล์ ก่อนที่จะย้ายไปแอสตันวิลลาในช่วงฤดูร้อน 2017
ฮัลล์ซิตี
อียิปต์
ส่วนตัว
อะห์มัด ฮะซัน มะห์ญูบ
อะห์มัด ฮะซัน มะห์ญูบ (อาหรับ: أحمد حسن محجوب; เกิด 5 มีนาคม ค.ศ. 1993) หรือ กูกา หรือ โกกา เป็นนักฟุตบอลอาชีพชาวอียิปต์ ปัจจุบันลงเล่นให้กับสปอร์ติกกลูบีดีบรากาและทีมชาติอียิปต์ในตำแหน่งกองหน้า
ช่วงที่เล่นให้กับทีมชาติอายุไม่เกิน 20 ปี กูกาเคยเข้าร่วมแข่งขันฟุตบอลโลกเยาวชนอายุไม่เกิน 20 ปี 2013 โดยเขาทำสองประตูในการพบกับอิรัก และอังกฤษ นอกจากนี้ยังจ่ายบอลสำเร็จในนัดที่พบกับชิลี
ในเดือนพฤษภาคม ค.ศ. 2018 เขามีชื่อติดทีมชาติในการแข่งขันฟุตบอลโลก 2018 ที่ประเทศรัสเซีย
สถาบันภาพยนตร์อังกฤษ
สถาบันภาพยนตร์อังกฤษ ( (BFI); คำย่อ: บีเอฟไอ) เป็นองค์กรการกุศลและภาพยนตร์ ตามกฎหมายของสหราชอาณาจักร ทำหน้าที่ส่งเสริมและรักษาผลงานภาพยนตร์และโทรทัศน์ของสหราชอาณาจักร
ก่อตั้งขึ้นโดยได้รับพระบรมราชานุญาต (Royal Charter) :
สถาบันบีเอฟไอบำรุงรักษาคลังภาพยนตร์ที่ใหญ่ที่สุดในโลก เรียกว่า คลังภาพยนตร์แห่งชาติ บีเอฟไอ (BFI National Archive) เดิมเรียกว่า ห้องสมุดภาพยนตร์แห่งชาติ (ปี 1935-1955) คลังภาพยนตร์แห่งชาติ (ปี 1955-1992) และคลังภาพยนตร์และโทรทัศน์แห่งชาติ (ปี 1993-2006)  คลังข้อมูลนี้จัดเก็บภาพยนตร์ประเภทบันเทิง มากกว่า 50,000 เรื่อง ประเภทสารคดี มากกว่า 100,000 เรื่อง และรายการโทรทัศน์ประมาณ 625,000 โปรแกรม คอลเลกชันส่วนใหญ่เป็นเนื้อหาของอังกฤษ แต่ก็มีผลงานสำคัญ ๆ ในระดับนานาชาติจากทั่วโลก คลังข้อมูลนี้เก็บรวบรวมภาพยนตร์ที่มีนักแสดงชาวอังกฤษที่สำคัญ ๆ และผลงานของผู้กำกับชาวอังกฤษ
สถาบันบีเอฟไอมีโครงการริเริ่มทางด้านการศึกษาจำนวนหนึ่ง โดยเฉพาะอย่างยิ่งเพื่อสนับสนุนการสอนทางด้านภาพยนตร์และสื่อในโรงเรียน ในปลายปี 2012 สถาบันได้รับงบจากกระทรวงศึกษา เพื่อสร้างเครือข่าย "BFI Film Academy" 
สถาบันบีเอฟไอมีการจัดเทศกาลรายปี คือ London Film Festival โดยมี  และที่เน้นกลุ่มเยาวชน คือ Future Film Festival.
บีเอฟไอเผยแพร่นิตยสารรายเดือน "Sight & Sound" และจัดทำภาพยนตร์ในรูปของ Blu-ray, DVD และหนังสือ สถาบันดำเนินงาน"ห้องสมุดแห่งชาติ BFI "(ห้องสมุดอ้างอิง) และบำรุงรักษาฐานข้อมูลที่เรียกว่า BFI Film & TV Database และ Summary of Information on Film and Television (SIFT) ซึ่งเป็นฐานข้อมูลเครดิตของแต่ละการผลิต ข้อมูลเรื่องย่อ (synopses) และสารสนเทศอื่นๆ เกี่ยวกับการผลิตภาพยนตร์และโทรทัศน์. SIFT มีคอลเลกชันที่รวบรวมภาพนิ่งราว 7 ล้านภาพ (เฟรม) จากภาพยนตร์และโทรทัศน์
สถาบันได้ร่วมผลิตภาพยนตร์สารคดีและซีรีส์โทรทัศน์จำนวนหนึ่งที่มีเนื้อหาจากคลังภาพยนตร์แห่งชาติ (BFI National Archive) ร่วมกับ BBC รวมถึงภาพยนตร์ "The Lost World of Mitchell & Kenyon", "The Lost World of Friese-Greene "และ "The Lost World of Tibet".
ร็อด เคลเลอร์
พลตรี ร็อดนีย์ เฟรเดอริก เลโอโปลด์ เคลเลอร์ ซีบีอี (; 2 ตุลาคม ค.ศ. 1900 – 21 มิถุนายน ค.ศ. 1954) เป็นนายทหารกองทัพบกแคนาดาที่มีชื่อเสียง โดยเป็นผู้บังคับบัญชาระดับกองพลในสงครามโลกครั้งที่สอง เขาได้บัญชาการกองทหารราบแคนาดาที่ 3 บุกหาดจูโนระหว่างปฏิบัติการดีเดย์
ร็อด เคลเลอร์ เข้าศึกษาที่ราชวิทยาลัยการทหาร ที่คิงส์ตัน รัฐออนแทรีโอ ในปีสุดท้ายของสงครามโลกครั้งที่หนึ่ง ครั้นเมื่อสำเร็จการศึกษา เขาได้เข้าร่วมกรมทหารราบเบาแห่งองค์หญิงแพทริเซีย ซึ่งเป็นหนึ่งในกองทหารของกองกำลังถาวรแห่งประเทศแคนาดา เช่นเดียวกับนายทหารชาวแคนาดาอีกหลายคนในยุคนั้น เขาได้เข้าเรียนที่วิทยาลัยเสนาธิการทหาร แคมเบอร์รี
เมื่อประเทศแคนาดาเข้าสู่สงคราม ร็อด เคลเลอร์ ได้รับการส่งตัวไปนอกประเทศในฐานะนายทหารฝ่ายเสนาธิการกองพลน้อย เขาได้รับคำสั่งจากกรมทหารราบเบาแห่งองค์หญิงแพทริเซียในปี ค.ศ. 1941 และไม่กี่เดือนต่อมา ก็ได้รับการเลื่อนตำแหน่งเป็นทหารผู้บัญชาการกองทหารราบแคนาดาที่ 1 เคลเลอร์ได้เป็นพลตรีและระหว่างวันที่ 8 กันยายน ค.ศ. 1942 ถึงวันที่ 8 สิงหาคม ค.ศ. 1944 เขาทำหน้าที่เป็นนายพลผู้บังคับบัญชากองทหารราบแคนาดาที่ 3 พลตรีเคลเลอร์ได้รับความนิยมจากกองกำลังของเขา โดยชื่นชมกิริยาอาการและภาษาที่ตรงไปตรงมาของเขา อย่างไรก็ตาม จากปัญหาการดื่มและการละเมิดมาตรการรักษาความปลอดภัยหลายครั้งก่อนดีเดย์ ส่งผลให้เขาสูญเสียการสนับสนุนทั้งจากนายทหารระดับสูงและลูกทีม
ในช่วงเดือนแรกที่แคว้นนอร์ม็องดี ได้มีการสังเกตว่าเขา"อกสั่นขวัญแขวนและกระสับกระส่าย" หัวหน้าทีมในกองกำลังอังกฤษที่ 1 และกองกำลังอังกฤษที่ 2 พิจารณาว่าเขาไม่เหมาะที่จะเป็นผู้บัญชาการกองกำลัง แต่พลโทกาย ไซมอนส์ ผู้ซึ่งได้รับคำสั่งให้ออกคำสั่งกองกำลังแคนาดาที่ 2 เข้าประจำการในแคว้นนอร์ม็องดี ได้ตัดสินใจให้เขาเกิดความโล่งใจ โดยปฏิเสธการลาออก ซึ่งเคลเลอร์เองก็ยอมรับกับความเครียด ระหว่างการรบที่ก็อง เคลเลอร์ควบคุมปฏิบัติการวินด์เซอร์ได้ไม่ดี ในการส่งกองกำลังเสริมเข้ามาเพื่อจัดการกับกองพล และมอบอำนาจการวางแผนให้แก่หนึ่งในกองพันของเขา เคลเลอร์ยังเป็นที่ทราบกันว่ามีความประหม่าในเดือนสิงหาคม และข่าวลือเริ่มแพร่กระจายออกไปในส่วนที่ว่า"เคลเลอร์เป็นคนขลาด"
แม้จะมีการร้องเรียนต่อจากเบื้องบนและเบื้องล่าง ไซมอนส์ และพลเอกแฮรี คีราร์ ที่เขาชื่นชม ต่างก็ปฎิเสธที่จะปลดตำแหน่ง ทว่า เคราะห์กรรมแทรกแซงเมื่อเขาถูกยิงจากพวกเดียวกันในวันที่ 8 สิงหาคม เครื่องบินทิ้งระเบิดของสหรัฐได้ทิ้งระเบิดแบบปูพรมระหว่างปฏิบัติการโททอลไลซ์ เคลเลอร์จึงไม่ได้รับคำสั่งทางทหารอีกต่อไป เขาเสียชีวิตในสิบปีต่อมา (ค.ศ. 1954) ขณะเยี่ยมเยือนแคว้นนอร์ม็องดี
จากการเข้าศึกษาที่ราชวิทยาลัยการทหารแห่งประเทศแคนาดาในปี ค.ศ. 1917 ได้มีการนำเสนอภาพสีน้ำมันหมายเลข 1341 เป็นภาพพลตรี ร็อด เคลเลอร์ ในปี ค.ศ. 1965
แคทเธอรีน วอเตอร์สตัน
แคทเธอรีน บอยเยอร์ วอเตอร์สตัน (; เกิด 3 มีนาคม ปี ค.ศ. 1980)  หรือรู้จักกันในชื่อ แคทเธอรีน วอเตอร์สตัน เป็นนักแสดงชาวอเมริกัน เธอมีภาพยนตร์ใหญ่เรื่องแรก คือ "Michael Clayton" (2007) จากนั้นเธอก็รับบทแสดงสมทบในภาพยนตร์ต่าง ๆ รวมถึง "Robot & Frank," "Being Flynn" (ที้งสองปี 2012) และ "The Disappearance of Eleanor Rigby: Her" (2013) ก่อนที่เธอประสบความสำเร็จในบทของ Shasta Fay Hepworth ใน "Inherent Vice" (2014) กำกับโดย Paul Thomas Anderson ในปี 2015 เธอสวมบท คริสแอน แบรนแนน ใน "Steve Jobs" และเธอแสดงนำในภาพยนตร์ภาคต่อจากชุด "แฮร์รี่ พอตเตอร์" คือ "Fantastic Beasts and Where to Find Them" (2016) ตามด้วยภาพยนตร์ "" (2017) และ "" (2018)
แคทเธอรีน บอยเยอร์ วอเตอร์สตัน เกิดวันที่ 3 มีนาคม ปี 1980 ที่เวสต์มินสเตอร์ ลอนดอน ลูกสาวของพ่อแม่ชาวอเมริกัน แม่ของเธอ Lynn Louisa (สกุลเดิม Woodruff) เป็นอดีตนางแบบ พ่อ Sam Waterston เป็นนักแสดงที่ได้รับการเสนอชื่อเข้าชิงรางวัลออสการ์  พี่สาว Elisabeth Waterston เป็นนักแสดง และน้องชาย Graham Waterston เป็นผู้กำกับ เธอยังมีพี่ชายร่วมบิดา James Waterston เป็นนักแสดงด้วย เธอจบการศึกษาจากโรงเรียน Loomis Chaffee ในปี 1998 ได้รับปริญญาตรี BFA สาขาการแสดงจาก Tisch School of the Arts มหาวิทยาลัยนิวยอร์ก
ในปี 2007 วอเตอร์สตันแสดงละครเวที "Los Angeles" ของ Julian Sheppard และในปี 2008 ละครเวที "Kindness" โดย Adam Rapp  ในปี 2010 เธอแสดงบทของ Gena ในละครเวทีต้นตำรับบรอดเวย์ "Bachelorette" ซึ่งนำไปผลิตเป็นภาพยนตร์ในชื่อเดียวกันโดยมี Lizzy Caplan แสดงบทเดียวกันนั้นในปี 2011 เธอได้รับบท Anya ใน Classic Stage Company ในละครที่นำกลับมาผลิตใหม่เรื่อง "The Cherry Orchard".
ในปี 2011 วอเตอร์สตันแสดง "Dreams of Flying", "Dreams of Falling" ของ Adam Rapp เช่นกันที่ Classic Stage Company
โคตาบาโตซิตี
โคตาบาโตซิตี (มากินดาเนา: "Kuta Wato"; เซบัวโน: "Dakbayan sa Cotabato"; ) เป็นเมืองอิสระในจังหวัดมากีนดาเนา ประเทศฟิลิปปินส์ มีประชากร 299,438 คนในปี ค.ศ. 2015
แม้ว่าโคตาบาโตซิตีจะเป็นศูนย์กลางของเขตปกครองตนเองในมินดาเนามุสลิม แต่ในด้านการปกครอง ถือว่าอยู่ในเขตโซกซาร์เจน เมืองนี้ถือเป็นเมืองอิสระที่ไม่ขึ้นกับจังหวัดมากีนดาเนาซึ่งเป็นที่ตั้งของเมือง แต่ในทางภูมิศาสตร์ เมืองนี้จะถูกรวมอยู่ในจังหวัดด้วย โดยชื่อเมืองมีการใช้คำว่า "ซิตี" ต่อท้าย เพื่อไม่ให้สับสนกับจังหวัดโคตาบาโต
ท่าอากาศยานโคตาบาโต มีเที่ยวบินไปยังมะนิลา, เซบู และซัมบวงกา ให้บริการโดยสายการบินเซบูแปซิฟิกและฟิลิปปินส์แอร์ไลน์
สามารถเชื่อมต่อกับเมืองอื่น ๆ บนเกาะมินดาเนาโดยรถโดยสารประจำทาง รถจี๊ปนีย์ และรถตู้ขนาดเล็ก
ผู้ให้บริการรถโดยสาร:
ได้แก่ มินิแคบ และรถสามล้อ ค่าโดยสารเริ่มต้นที่ 7 เปโซ นอกจากนี้ยังมีรถแท็กซี่
คีดาปาวัน
คีดาปาวัน เป็นเมืองศูนย์กลางของจังหวัดโคตาบาโต ประเทศฟิลิปปินส์ มีประชากร 140,195 คนในปี ค.ศ. 2015 ตั้งอยู่บริเวณเชิงภูเขาอาโป เป็นจุดหมายปลายทางด้านการท่องเที่ยวในช่วงเดือนตุลาคม-ธันวาคม และช่วงฤดูร้อน โดยกิจกรรมท่องเที่ยวที่สำคัญคือการปีนภูเขา
คีดาปาวันมีความเสี่ยงจากพายุไต้ฝุ่นที่ค่อนข้างน้อย และมีสภาพภูมิอากาศที่ไม่รุนแรง แบ่งออกเป็น 2 ฤดู คือฤดูฝนและฤดูแล้ง เดือนที่อากาศเย็นสุดคือธันวาคม-มกราคม ส่วนเดือนที่อากาศร้อนสุดคือเมษายนและพฤษภาคม
ทางหลวงแผ่นดินหมายเลข 1069
ทางหลวงแผ่นดินหมายเลข 1069 (สายบางมูลนาก–ดงขุย) เป็นทางหลวงแผ่นดินในจังหวัดพิจิตรและจังหวัดเพชรบูรณ์ ระยะทางตลอดทั้งสาย 52.009 กิโลเมตร
ทางหลวงแผ่นดินหมายเลข 1069 เริ่มตั้งแต่จุดสิ้นสุดของถนนร่วมจิตบันดาล ซึ่งดูแลรับผิดชอบโดยเทศบาลเมืองบางมูลนาก ซึ่งตรงกับกิโลเมตรที่ 0+000 ของทางหลวงสายนี้ โดยทางหลวงสายนี้มุ่งหน้าไปทางทิศตะวันออก ผ่านศูนย์ชัยพัฒนาการเกษตรสิรินธร ผ่านบ้านบางลำภู บ้านหนองเต่า บ้านห้วยเขน บ้านวังตะกู (อำเภอบางมูลนาก) บ้านสำนักขุนเณร บ้านวังหินแรง แล้วตัดกับทางหลวงแผ่นดินหมายเลข 11 ที่สี่แยกวังงิ้ว (อำเภอดงเจริญ) ที่กิโลเมตรที่ 26+765 แล้วผ่านบ้านวังเรือน บ้านวังกะทะ เมื่อมาถึงบ้านวังก้านเหลือง หรือบ้านตลิ่งชัน แนวเส้นทางนี้จะเลี้ยวไปทางทิศตะวันออกเฉียงเหนือ บริเวณสามแยกตลิ่งชัน โดยมีทางหลวงแผ่นดินหมายเลข 1286 แยกออกไปทางทิศใต้ (ทางไปเขาแม่แก่) แล้วสิ้นสุดเขตความรับผิดชอบของแขวงทางหลวงพิจิตร ที่กิโลเมตรที่ 39+004 และเริ่มเขตความรับผิดชอบของแขวงทางหลวงเพชรบูรณ์ที่ 2 (บึงสามพัน) และสิ้นสุดสายทางที่แยกทางหลวงแผ่นดินหมายเลข 113 (บริเวณบ้านดงขุย อำเภอชนแดน) รวมระยะทางทั้งสิ้น 52.009 กิโลเมตร
โดยทางหลวงแผ่นดินหมายเลข 1069 มีเขตความดูแลรับผิดชอบดังนี้
ฟุตบอลหญิงทีมชาติบราซิล
ฟุตบอลหญิงทีมชาติบราซิล () เป็นตัวแทนฟุตบอลหญิงจากประเทศบราซิล อยู่ภายใต้การควบคุมของสมาพันธ์ฟุตบอลบราซิล
วลาดิมีร์ นิกิติน
วลาดิมีร์ นิกิติน (Vladimir Nikitin) ชื่อจริง วลาดิมีร์ โอเลโกวิช นิกิติน (Vladimir Olegovich Nikitin; ) นักมวยสากลสมัครเล่นชาวรัสเซีย เกิดเมื่อ 25 มีนาคม พ.ศ. 2533 ที่ สาธารณรัฐโกมี ประเทศรัสเซีย ติดทีมชาติรัสเซียเข้าแข่งขันกีฬาโอลิมปิก พ.ศ. 2559 ที่ ริโอเดอจาเนโร ประเทศบราซิลในรุ่นแบนตัมเวท รอบแรก ชนะ โบเอ วาราวารา จาก วานูอาตู เมื่อ 10 สิงหาคม รอบสอง ชนะ ฉัตรชัย บุตรดี จากไทย เมื่อ 14 สิงหาคม รอบก่อนรองชนะเลิศ ชนะ ไมเคิล คอนแลน จาก ไอร์แลนด์ เมื่อ 16 สิงหาคม ชัยชนะต่อฉัตรชัยและคอนแลนของนิกิตินเป็นที่กังขาและมีการตั้งคำถามเกี่ยวกับการตัดสินของกรรมการนิกิตินถอนตัวในรอบรองชนะเลิศเพราะได้รับบาดเจ็บจากการชกกับคอนแลนก่อนหน้านี้ ได้เหรียญทองแดง
ดีทรอยต์: บีคัมฮิวแมน
ดีทรอยต์: บีคัมฮิวแมน () เป็นเกมแนวผจญภัยที่พัฒนาขึ้นโดย ควอนติกดรีม และจัดจำหน่ายโดย โซนี่อินเตอร์แอ็กทีฟเอ็นเตอร์เทนเมนต์ สำหรับเครื่องเล่นเพลย์สเตชัน 4 ตัวเกมวางจำหน่ายทั่วโลกในวันที่ 25 พฤษภาคม พ.ศ. 2561 โดยเค้าโครงเรื่องอยู่ระหว่างแอนดรอยด์ทั้งสามตัวได้แก่ คารา (Kara) ผู้หลบหนีจากเจ้าของของเธอซึ่งเธอได้ค้นพบว่าตัวเองมีความรู้สึกและต้องปกป้องเด็กสาว, คอนเนอร์ (Connor) ผู้มีภารกิจต้องตามล่าแอนดรอยด์ที่มีความรู้สึกนึกคิด และมาร์คัส (Markus) ผู้อุทิศตนเองกับการปลดปล่อยแอนดรอยด์ตัวอื่น ๆ ให้พ้นจากการเป็นทาส พวกเขาทั้งสามจะรอดหรือไม่ก็ขึ้นอยู่กับการเลือกข้อความที่จะทำให้เรื่องราวแตกต่างออกไปตามที่ผู้เล่นเลือก
"ดีทรอยต์: บีคัมฮิวเมน" แต่เดิมเป็นเพียงตัวทดสอบเทคโนโลยีของควอนติกดรีมในปี พ.ศ. 2555 ที่ชื่อว่า "คารา" และได้ วาโลรี เคอร์รี กลับมารับบทเป็นคาราอีกครั้ง ในการศึกษาลักษณะที่ตั้งของเกม ผู้พัฒนาเกมได้ไปยังเมืองดีทรอยต์ ในรัฐมิชิแกน พวกเขาสร้างเอนจินขึ้นมาใหม่เพื่อปรับปรุงเกมให้ดีขึ้นและได้คัดเลือกนักแสดงจากลอสแอนเจลิส ลอนดอน และ ปารีส ก่อนที่จะเข้าสู่ขั้นตอนการถ่ายทำและทำแอนิเมชัน บทของเกมมีมากกว่าหลายพันหน้าทำให้ผู้เขียนและผู้กำกับอย่าง เดวิด เคจ ต้องใช้เวลาไปถึงสองปีที่จะเขียนเสร็จ ฟิลิป เชปเพิร์ด, นิมา แฟกฮรารา และจอห์น แพซาโน ได้ประพันธ์เพลงประกอบให้แก่ คารา คอนเนอร์ และมาร์คัส ตามลำดับ
ซาโตชิ ชิมิสุ
ซาโตชิ ชิมิสุ (Satoshi Shimizu; ภาษาญี่ปุ่น: 清水 聡) นักมวยสากลสมัครเล่นชาวญี่ปุ่น เกิดเมื่อ 13 มีนาคม พ.ศ. 2529 ที่โอกายามา ประเทศญี่ปุ่น ชิมิสุได้เหรียญทองแดงโอลิมปิก พ.ศ. 2555 หลังจากนั้น เขาหันมาชกมวยสากลอาชีพ และได้ครองแชมป์ OPBF รุ่นเฟเธอร์เวทใน พ.ศ. 2560
ชิมิสุเริ่มชกมวยสากลสมัครเล่นตั้งแต่ยังเรียนในระดับมัธยมศึกษา จนติดทีมชาติญี่ปุ่นเข้าแข่งขันกีฬาโอลิมปิก 2 ครั้ง ครั้งแรก โอลิมปิก พ.ศ. 2551 ที่ปักกิ่ง ประเทศจีนในรุ่นเฟเธอร์เวท รอบแรก ได้บาย รอบสอง แพ้ ยากุบ เคอเลิช จากตุรกี ไม่ได้เหรียญรางวัล ซึ่งชิมิสุไม่พอใจผลการตัดสินในครั้งนี้ จากนั้น เขาได้เหรียญทองแดงในการแข่งขันมวยสากลสมัครเล่นชิงแชมป์เอเชีย พ.ศ. 2552 ที่ประเทศจีน ในเดือนมกราคม พ.ศ. 2553 เขาต้องเข้ารับการผ่าตัดจากอาการบาดเจ็บที่ไหล่ และหยุดชกไปหนึ่งปี เมื่อกลับมาชกอีกครั้ง ชิมิสุกลับมาชกในรุ่นแบนตัมเวท เนื่องจากรุ่นเฟเธอร์เวทถูกยุบไป เขาเข้าแข่งขันกีฬาเอเชียนเกมส์ พ.ศ. 2553 แต่ไม่ได้เหรียญรางวัล.
ต่อมา เขาติดทีมชาติญี่ปุ่นเข้าแข่งขันโอลิมปิก พ.ศ. 2555 ที่ลอนดอน ประเทศอังกฤษในรุ่นแบนตัมเวท รอบแรก ชนะ อีซาอัก ดอกโบ จาก กานา เมื่อ 28 กรกฎาคม รอบสอง ชนะอาร์เอสซี มาโกเมด อับดุลฮามิดอฟ จากอาเซอร์ไบจาน ยก 3 เมื่อ 1 สิงหาคม รอบก่อนรองชนะเลิศ ชนะ โมฮาเหมด อัวดาฮี จากแอลจีเรีย เมื่อ 5 สิงหาคม รอบรองชนะเลิศ แพ้ลุก แคมป์เบล จากสหราชอาณาจักร เมื่อ 10 สิงหาคม ได้เหรียญทองแดง นับเป็นเหรียญทองแดงเหรียญแรกของญี่ปุ่นนับตั้งแต่ พ.ศ. 2511 .
ชิมิสุขึ้นชกมวยสากลอาชีพครั้งแรกเมื่อ 4 กันยายน พ.ศ. 2559 ชนะน็อค ลี อินคยู ยก 5 ชกชนะอีกสองครั้งก็ขึ้นชิงแชมป์ OPBF รุ่นเฟเธอร์เวทเมื่อ 2 ตุลาคม พ.ศ. 2560 ชนะน็อค โนห์ ซามยุง ยก 5
ฮิว ลอฟติง
ฮิว จอห์น ลอฟติง (; 14 มกราคม ค.ศ. 1886 – 26 กันยายน ค.ศ. 1947) เป็นนักเขียนและกวีชาวอังกฤษ เกิดที่เมืองเมเดนเฮดในมณฑลบาร์กเชอร์ เป็นบุตรในจำนวน 5 คน ของจอห์น ไบรเอน ลอฟติงกับเอลิซาเบธ แอกเนส ลอฟติงเรียนที่วิทยาลัยเมาต์เซนต์แมรีในมณฑลดาร์บิเชอร์ก่อนจะเรียนต่อด้านวิศวกรรมโยธาที่สถาบันเทคโนโลยีแมสซาชูเซตส์ หลังเรียนจบเขาทำงานเป็นวิศวกรโยธรในหลายประเทศก่อนจะสร้างครอบครัวที่นครนิวยอร์ก ต่อมาลอฟติงเข้าร่วมกองทัพบริติชในสงครามโลกครั้งที่หนึ่ง แล้วเริ่มแต่งเรื่อง "คุณหมอดูลิตเติล" เป็นจดหมายส่งให้ครอบครัวแทนการบอกเล่าเรื่องราวในสงคราม สองปีต่อมา ลอฟติงปลดประจำการและกลับไปอยู่กับครอบครัวที่สหรัฐ
ในปี ค.ศ. 1919 ลอฟติงและครอบครัวย้ายไปอยู่ที่เมืองคิลลิงเวิร์ต รัฐคอนเนตทิคัต ปีต่อมาเขาเผยแพร่ "คุณหมอดูลิตเติล" เป็นฉบับนิยายและได้รับความนิยม ลอฟติงเผยแพร่ภาคต่อ "The Voyages of Doctor Dolittle" ในอีกสองปีต่อมาและได้รับเหรียญนิวเบอรี สาขาวรรณกรรมเด็กยอดเยี่ยมประจำปี ค.ศ. 1923
ด้านชีวิตส่วนตัว ลอฟติงแต่งงานครั้งแรกกับฟลอรา สมอลล์ในปี ค.ศ. 1912 จนกระทั่งเธอเสียชีวิตในปี ค.ศ. 1927 ปีต่อมา เขาแต่งงานครั้งที่สองกับแคเทอรีน ฮาร์โรเวอร์ แต่หลังจากนั้นไม่กี่เดือน ฮาร์โรเวอร์เสียชีวิตด้วยโรคไข้หวัดใหญ่ ต่อมาในปี ค.ศ. 1935 ลอฟติงแต่งงานครั้งที่สามกับโจเซฟิน ฟริกเกอร์ ฮิว ลอฟติงเสียชีวิตที่เมืองโทแพงกา รัฐแคลิฟอร์เนียในปี ค.ศ. 1947
อีวาโนโวดเตสตโว
อีวาโนโวดเตสตโว ( "Ivanovo detstvo") เป็นภาพยนตร์เรื่องยาวแนวชีวิตและสงครามจากสหภาพโซเวียต กำกับโดย อันเดรย์ ตาร์คอฟสกี และร่วมเขียนบทโดย Mikhail Papava ซึ่งไม่มีชื่อของตาร์คอฟสกีในกิตติประกาศ ภาพยนตร์ได้โครงเรื่องจากนิยายสั้นเรื่องเดียวกันในปี 1957 ของ Vladimir Bogomolov เรื่อง "อีวาน" ภาพยนตร์นำแสดงโดยนักแสดงเด็ก Nikolai Burlyayev, Valentin Zubkov, Evgeny Zharikov, Stepan Krylov, Nikolai Grinko และ Irma Raush ภรรยาของตาร์คอฟสกี
"อีวาโนโวดเตสตโว" เล่าเนื้อเรื่องของเด็กกำพร้าที่ชื่ออีวานและประสบการณ์ของเขาในช่วงสงครามโลกครั้งที่สอง "อีวาโนโวดเตสตโว" เป็นหนึ่งในภาพยนตร์โซเวียตในยุคนั้น เหมือนกับ "Letyat zhuravli" และ "บัลลาดาโอซอลดาเต" ที่มองไปที่ค่าใช้จ่ายสงครามของมนุษย์และไม่ได้เชิดชูเกียรติยศในสงครามเช่นเดียวกับภาพยนตร์ที่ผลิตก่อนการผ่อนปรนครุชชอฟ ในการสัมภาษณ์ตาร์คอฟสกีในปี 1962 ตาร์คอฟสกีกล่าวว่าในการสร้างภาพยนตร์เรื่องนี้เขาต้องการ "สื่อถึงความเกลียดชังของสงครามทั้งหมด" และเขาเลือกวัยเด็ก "เพราะเป็นช่วงวัยที่เผชิญกับสงครามมากที่สุด"
"อีวาโนโวดเตสตโว" ยังเป็นผลงานการกำกับภาพยนตร์ยาวเรื่องแรกของตาร์คอฟสกี และทำให้ตาร์คอฟสกีเป็นที่รู้จักในระดับนานาชาติ ภาพยนตร์ได้รับรางวัลสิงโตทองคำในงานเทศกาลภาพยนตร์เวนิสในปี 1962 และรางวัลโกลเดนเกตอวอร์ดในงานเทศกาลภาพยนตร์นานาชาติซานฟรานซิสโกในปีเดียวกัน นอกจากนี้ "อีวาโนโวดเตสตโว" ยังได้รับการคัดเลือกในฐานะภาพยนตร์ของสหภาพโซเวียตให้เข้าชิงรางวัลสาขาภาพยนตร์ภาษาต่างประเทศยอดเยี่ยม ในงานประกาศผลรางวัลออสการ์ ครั้งที่ 38 แต่ไม่ผ่านการคัดเลือกจากสถาบันศิลปะและวิชาการทางภาพยนตร์ ผู้สร้างภาพยนตร์ที่มีชื่อเสียงเช่น อิงมาร์ เบิร์กแมน, Sergei Parajanov และ กชึชตอฟ กีแยชลอฟสกี ได้ยกย่องภาพยนตร์เรื่องนี้และมีส่วนในอิทธิพลต่อการทำงานของพวกเขา
เลดีแคโรไลน์ เวอร์สลีย์
เลดีแคโรไลน์ เวอร์สลีย์ ()
เลดีแคโรไลน์ เวอร์สลีย์ (สกุลเดิม:ดีวาร์) เกิดเมื่อวันที่ 12 กุมภาพันธ์ พ.ศ. 2477 ณ อีสต์ดันบาร์ตันเชอร์ สก็อตแลนด์ เธอเป็นธิดาใน เฮนรี ดีวาร์ บารอนที่ 3 แห่งฟอร์ทีไวออต และ ซินเธีย สตาร์กี ชนชั้นสูงแห่งสก็อตแลนด์ 
เธอแต่งงานกครั้งแรกกับ เจมส์ คาร์เนกี ดยุกที่ 3 แห่งไฟฟ์ พระโอรสเพียงคนเดียวใน เจ้าหญิงม็อด เคาน์เตสแห่งโซเทร็ค ในเดือนกันยายน ปี พ.ศ. 2499 โดยหลังจากแต่งงานแล้ว เธอได้รับบรรดาศักดิ์ที่ เดอะฮอลเนอเรอเบิล แคโรไลน์ ดีวาร์ (The Honourable Caroline Dewar) ก่อนจะกลายมาเป็น เลดี คาร์เนกี (The Honourable Lady Carnegie) ในไม่กี่วันถัดมา มีบุตรธิดาดังนี้
ต่อมาเมื่อบิดาของสามีเสียชีวิต สามีได้รับบรรดาศักดิ์ ดยุกแห่งไฟฟ์ เธอจึงเป็น ดัชเชสแห่งไฟฟ์ แต่ถึงกระนั้น ทั้ง 2 ได้หย่าร้างกันในปี พ.ศ. 2509 โดยเธอสูญเสียคำนำหน้า เฮอร์ แกรด์ (Her Grace) แต่ยังเป็นดัชเชสแห่งไฟฟ์ และมีคำนำหน้าที่ เดอะฮอลเนอเรอเบิล แคโรไลน์ ดัชเชสแห่งไฟฟ์ (The Honourable Caroline, Duchess of Fife) ต่อมา ปีพ.ศ. 2523 เธอได้สมรสอีกครั้งขณะมีอายุ 46 ปี กับ ริชาร์ด เวอร์สลีย์ โดยเธอต้องสละบรรดาศักดิ์ ดัชเชสแห่งไฟฟ์ และมาใช้บรรดาศักดิ์ที่ เดอะฮอลเนอเรอเบิล แคโรไลน์ เวอร์สลีย์ (The Honourable Lady Worsley) แต่ไม่มีบุตรธิดาร่วมกัน
การควบคุมจราจรทางอากาศ
การควบคุมจราจรทางอากาศ () เป็นบริการภาคพื้นดินของผู้ควบคุมจราจรทางอากาศทั้งติดต่อโดยตรงกับอากาศยานบนพื้นดินและผ่านน่านฟ้าที่ควบคุมอยู่ และสามารถให้คำแนะนำบริการกับอากาศยานในน่านฟ้าที่ไม่ได้ควบคุมอยู่ได้ วัตถุประสงค์หลักของการควบคุมจราจรทางอากาศคือ การป้องกันการชนกัน จัดระเบียบและเร่งรัดการจราจรทางอากาศ และให้ข้อมูลและการช่วยเหลืออื่น ๆ กับนักบิน ในบางประเทศ การควบคุมจราจรทางอากาศ มีบทบาทในด้านความปลอดภัยและการป้องกัน หรือดำเนินการโดยฝ่ายทหาร
ในการป้องกันการชนกันของอากาศยาน ผู้ควบคุมจราจรทางอากาศจะบังคับใช้กฎการแยกจราจร (Traffic separation rules) ซึ่งเพื่อจะทำให้มั่นใจได้ว่าอากาศยานแต่ละลำจะคงมีพื้นที่ว่างขั้นต่ำรอบ ๆ เครื่องตลอดเวลา อากาศยานจำนวนมากยังมีระบบหลีกเลี่ยงการชน ซึ่งจะเพิ่มความปลอดภัยโดยการเตือนนักบินเมื่อมีอากาศยานลำอื่นเข้ามาใกล้มากจนเกินไป
ในหลายประเทศ การควบคุมจราจรทางอากาศมีให้บริการทั้งแบบส่วนบุคคล ทางทหาร และเชิงพาณิชย์ภายในน่านฟ้า ซึ่งขึ้นอยู่กับประเภทของเที่ยวบิน และระดับของน่านฟ้า ผู้ควบคุมการจราจรทางอากาศอาจออก "คำสั่ง" (instructions) ซึ่งนักบินจะต้องปฏิบัติตาม หรือออก "คำแนะนำ" (advisories) (รู้จักกันในนาม "ข้อมูลการบิน" (flight information) ในบางประเทศ) ซึ่งนักบินอาจใช้ดุลยพินิจของตนหรือเพิกเฉยได้ ผู้รับผิดชอบเที่ยวบินทั้งหมด (Pilot in command) เป็นผู้ที่มีอำนาจสูงสุดในการปฏิบัติการสำหรับความปลอดภัยของอากาศยาน และในบางครั้งสำหรับกรณีฉุกเฉิน อาจมีการเบี่ยงเบนจากคำสั่งของผู้ควบคุมการจราจรทางอากาศ ตามขอบเขตที่กำหนดไว้เพื่อให้สามารถใช้ดำเนินความปลอดภัยของอากาศยานได้
ตามข้อกำหนดขององค์การการบินพลเรือนระหว่างประเทศ (ICAO) ผู้ควบคุมจราจรทางอากาศจะดำเนินการโดยใช้ภาษาอังกฤษหรือภาษาที่ใช้กันโดยสถานีภาคพื้นดิน ในทางปฏิบัติ ภาษาท้องถิ่นในแต่ละภูมิภาคนั้นถูกใช้เป็นปกติ อย่างไรก็ตาม ภาษาอังกฤษจะต้องถูกใช้เมื่อมีการร้องขอ
ฟุตบอลโลก 2018 กลุ่มอี
กลุ่มอีของฟุตบอลโลก 2018 จะแข่งขันตั้งแต่วันที่ 17 ถึง 27 มิถุนายน ค.ศ. 2018 กลุ่มนี้ประกอบด้วยบราซิล, สวิตเซอร์แลนด์, คอสตาริกา และเซอร์เบีย สองทีมที่ดีที่สุดจะได้ผ่านเข้าสู่รอบ 16 ทีมสุดท้าย
ในรอบ 16 ทีมสุดท้าย :
เวลาที่ระบุไว้คือเวลาท้องถิ่น
คะแนนแฟร์เพลย์, จะถูกใช้ตามกติกาก็ต่อเมื่อโดยรวมและสถิติเฮด-ทู-เฮดของแต่ละทีมเท่ากัน, จะคิดคำนวณได้นั้นขึ้นอยู่กับจำนวนใบเหลืองและใบแดงที่ได้รับในแต่ละแมตช์ของแต่ละกลุ่มดังต่อไปนี้:
เฉพาะการหักคะแนนดังกล่าวข้างต้นจะถูกนำไปใช้กับผู้เล่นในนัดเดียว.
รายชื่อรองชนะเลิศและผู้เข้ารอบสุดท้ายนางงามนานาชาติ
บทความนี้แสดงรายชื่อของที่ได้รับรางวัลรองชนะเลิศในการประกวดนางงามนานาชาติ ตั้งแต่ในปี ค.ศ. 1960
เอ็กซ์ตรีมรูลส์ (2018)
เอ็กซ์ตรีมรูลส์ (2018) (Extreme Rules (2018)) เป็นการแสดงมวยปล้ำอาชีพแบบ เพย์-เพอร์-วิว (PPV)ของWWE ซึ่งมีกำหนดจัดวันที่ 15 กรกฎาคม 2018 ณ สนาม PPG Paints Arena ในเมือง Pittsburgh, Pennsylvania
สโมสรฟุตบอลรูบินคาซาน
สโมสรฟุตบอลรูบินคาซาน (, "Futbolny klub Rubin Kazan" ) เป็นสโมสรฟุตบอลอาชีพรัสเซีย ตั้งอยู่ที่เมืองคาซาน สาธารณรัฐตาตาร์สถาน ก่อตั้งในปี ค.ศ. 1958 และเริ่มเล่นในลีกสูงสุดมาตั้งแต่ปี ค.ศ. 2003 สโมสรชนะเลิศรัสเซียนพรีเมียร์ลีกในฤดูกาล 2008 และ 2009 นอกจากนี้ยังชนะเลิศรัสเซียนคัพ ฤดูกาล 2011–12 จนได้เข้าร่วมการแข่งขันระดับทวีปยุโรปอยู่บ่อยครั้ง สนามเหย้าของสโมสรมีชื่อว่าคาซานอะเรนา
เมื่อเดือนกุมภาพันธ์ ค.ศ. 2018 รูบินคาซานอยู่อันดับที่ 81 จากการจัดอันดับสัมประสิทธิ์ของยูฟ่า
สนามเหย้าของสโมสรคือคาซานอะเรนา มีความจุ 45,000 ที่นั่ง ตั้งอยู่ที่เมืองคาซาน ส่วนสนามเหย้าของชุดเยาวชนคือสนามกีฬารูบิน (ความจุ 10,000 ที่นั่ง) ตั้งอยู่ทางทิศเหนือของตัวเมือง
สโมสรฟุตบอลครัสโนดาร์
สโมสรฟุตบอลครัสโนดาร์ เป็นสโมสรฟุตบอลรัสเซียจากเมืองครัสโนดาร์ ปัจจุบันลงแข่งขันในรัสเซียนพรีเมียร์ลีก สโมสรก่อตั้งในปี ค.ศ. 2008 และได้เลื่อนชั้นสู่รัสเซียนเฟิสต์ดิวิชันในปี ค.ศ. 2009 ก่อนที่จะเลื่อนชั้นสู่รัสเซียนพรีเมียร์ลีกในฤดูกาล 2010
ในเดือนพฤษภาคม ค.ศ. 2013 สโมสรครัสโนดาร์ได้เริ่มต้นการก่อสร้างสนามกีฬาครัสโนดาร์ ความจุ 36,260 ที่นั่ง ซึ่งได้เปิดใช้งานวันที่ 9 ตุลาคม ค.ศ. 2016 โดยก่อนหน้านั้น สโมสรได้ใช้สนามกีฬาคูบานเป็นสนามเหย้า
สโมสรฟุตบอลอาร์เซนัลตูลา
สโมสรฟุตบอลอาร์เซนัลตูลา () เป็นสโมสรฟุตบอลรัสเซียจากเมืองตูลา ปัจจุบันลงเล่นในรัสเซียนพรีเมียร์ลีก
ในฤดูกาล 2013–14 อาร์เซนัลตูลาเลื่อนชั้นสู่รัสเซียนพรีเมียร์ลีกได้สำเร็จหลังจบอันดับที่ 2 ทำให้สโมสรสามารถเลื่อนชั้นสามฤดูกาลติดต่อกัน อย่างไรก็ตาม ในฤดูกาลถัดมา พวกเขาจบอันดับสุดท้ายของลีก ทำให้ต้องตกชั้น แต่ก็กลับคืนสู่ลีกสูงสุดได้ภายในหนึ่งฤดูกาล
อากุ้ย
อากุ้ย () แห่งกองธงขาว เป็นแม่ทัพคนสำคัญของจักรพรรดิเฉียนหลง ผู้ทำศึกมากมายตลอดรัชสมัยของพระองค์ ทั้งสิบการทัพใหญ่และอีกหลายต่อหลายศึก ภายหลังอากุ้ยได้รับการยกย่องให้เป็นบิดาบุญธรรมของจักรพรรดิเจียชิ่งและองค์ชายหย่งหลิน โดยหลังจากอากุ้ยเสียชีวิต จักรพรรดิเจียชิ่งยกย่องอากุ้ยเป็นเสมือนจุ้นหวัง และให้วาดภาพอากุ้ยสวมเครื่องแบบของเชื้อพระวงศ์ โดยภาพดังกล่าววาดขึ้นในปีเจียชิ่งที่ 3
หนึ่งในแม่ทัพคนสำคัญของสงครามต้าชิง-พม่า ซึ่งเขาเดินทางมาพร้อมกับขุนนางระดับสูงของต้าชิงอีกหลายคน โดยในศึกครั้งนี้อากุ้ยนับเป็นผู้ที่มีบทบาทสำคัญอย่างยิ่งในการรักษาเส้นทางลำเลียงเสบียงอาหารตลอดการศึก โดยเขาได้กล่าวกับผู้ใต้บังคับบัญชาเอาไว้ว่า "อันหลักแห่งการทหารแต่โบราณ ย่อมถือเรื่องเสบียงทหารเป็นหลักใหญ่แห่งกองทัพ" แต่ครั้งนี้ต้าชิงเองก็ต้องมาเจอกับยอดแม่ทัพของฝ่ายพม่าที่มีสติปัญญาไม่แพ้ฝั่งจีนเลย ทำให้การต่อสู้ครั้งนี้เป็นการต่อสู้ที่ยากลำบากที่สุดในชีวิตของเขา สุดท้ายกองทัพพม่าสามารถล้อมกองทัพต้าชิงเอาไว้ได้ ฟู่เหิงตัดสินใจจะทำสงครามตัดสินกับทางพม่า แต่อากุ้ยได้ห้ามเอาไว้และเขายังเป็นผู้ที่มีบทบาทสำคัญซึ่งทำให้การเจรจาเกิดขึ้นมาได้ แม้จะถูกต่อต้านอย่างหนักจากฟู่เหิงก็ตาม แต่ด้วยขณะนั้นแม่ทัพนายกองของฝ่ายต้าชิงต่างก็เห็นด้วยกับการตัดสินใจของอากุ้ย ทำให้สุดท้ายจีน-พม่าสามารถบรรลุสนธิสัญญากองตน เป็นการปิดฉากสงครามลง ในวันที่ 22 ธันวาคม 2312 หลังกลับถึงเมืองหลวงเขาได้ถูกจักรพรรดิเฉียนหลง ตำหนิอย่างรุนแรงหลังเห็นฟู่เหิงต้องมาเสียชีวิต โดยพระองค์ตำหนิอากุ้ยที่ไม่เตือนฟู่เหิงจนทำให้กองทัพต้าชิงต้องสูญเสียอย่างหนัก และกล่าวว่า "บัดนี้ราชวงศ์แห่งสวรรค์ของข้าต้องถูกพวกคนเถื่อนดูแคลน"
บ้านชิลเลอร์ เมืองไวมาร์
บ้านชิลเลอร์ในเมืองไวมาร์ (หรือ อาคารที่พักอาศัยของชิลเลอร์) เป็นพิพิธภัณฑ์ที่บริหารจัดการโดยมูลนิธิไวมาร์คลาสสิกซึ่งเคยเป็นบ้านเก่าของฟรีดริช ชิลเลอร์ (ปี ค.ศ. 1759–1805) ในเมืองไวมาร์
บ้านหลังนี้เป็นส่วนหนึ่งของ “เมืองไวมาร์คลาสสิก” ซึ่งเป็นมรดกโลกของยูเนสโก ตั้งแต่ปี ค.ศ. 1998
แต่เดิมบ้านหลังนี้สร้างขึ้นโดย อันโทน เกออร์ก เฮาพท์มันน์ (ปี ค.ศ.1735-1803) ให้กับพ่อค้าคนหนึ่งในปี ค.ศ. 1777 อาคารข้างๆ ที่สร้างไว้แล้วถูกนำมาใช้ให้เป็นส่วนหลังของบ้าน คำว่า “โรงเหรียญ” ที่ใช้เรียกอาคารหลังเก่าข้างๆ กันนี้มาจากว่าบนที่ดินของบ้านชิลเลอร์เคยเป็น “โรงเหรียญเก่า” หรือโรงเหรียญกษาปณ์ของขุนนางมาก่อน
ปัจจุบันบ้านชิลเลอร์ตั้งอยู่เลขที่ 12 ถนนชิลเลอร์ หรือในอดีตคือถนนเอสพลานาดซึ่งสร้างขึ้นหลังการรื้อถอนป้อมปราการเก่าของเมืองไวมาร์ในระหว่างปี ค.ศ. 1760 และปี ค.ศ. 1765 ต่อมาในปี ค.ศ. 1801 ชาร์ลส เมลลิช ออฟ ไบลธ์ นักเขียนและนักแปลชาวอังกฤษได้ซื้อบ้านนี้ และในเดือนมีนาคม ค.ศ. 1802 ได้ขายบ้านหลังนี้ให้กับชิลเลอร์ ชิลเลอร์และครอบครัวได้เข้ามาอาศัยเมื่อวันที่ 29 เมษายน ค.ศ. 1802 ก่อนหน้านั้นเมื่อวันที่ 3 ธันวาคม ค.ศ. 1799 ครอบครัวชิลเลอร์ได้ย้ายจากเมืองเยนามายังเมืองไวมาร์และอาศัยในห้องเช่าในตรอกวินดิชเชน อย่างไรก็ตาม ชิลเลอร์เห็นว่าห้องเช่าบนชั้น 2 และห้องใต้หลังคาที่เช่ามาด้วยนั้นไม่เหมาะสำหรับทำงานอย่างสงบ ทำให้เขาต้องการมีที่ดินเป็นของตนเองเพิ่มขึ้น ดังนั้น ชิลเลอร์จึงคว้าโอกาสเมื่อมีผู้เสนอขายที่ดินนี้ และหยิบยืมเงินมา 4200 เหรียญทาเลอร์
ชิลเลอร์ได้บูรณะบ้านครั้งใหญ่ ส่วนหนึ่งคือการย้ายบันไดของบ้านส่วนหน้า มาไว้ตรงกลางระหว่างบ้านส่วนหน้าและส่วนหลัง บนชั้น 2 เป็นห้องนั่งเล่นของครอบครัวและห้องนอนของชาร์ล็อตผู้เป็นภรรยา รวมถึงห้องนอนของลูกสาว ส่วนชั้นที่ 3 เป็นห้องใต้หลังคาได้ตกแต่งเป็นห้องทำงานและห้องนั่งเล่นของชิลเลอร์
ฟรีดริช ฟอน ชิลเลอร์เสียชีวิตในตอนเย็นของวันที่ 9 พฤษภาคม ค.ศ. 1805 ในบ้านที่เป็นกรรมสิทธิ์ของตนเอง ชาร์ล็อตยังคงอาศัยในบ้านหลังนั้นกับลูกอีก 4 คน จนกระทั่งเมื่อลูกๆ เริ่มออกไปอยู่นอกบ้าน จึงปล่อยห้องให้เช่า ชาร์ล็อตเสียชีวิตเมื่อวันที่ 9 กรกฎาคม ค.ศ. 1826 ต่อมาในปี ค.ศ. 1827 ลูกๆได้ขายบ้านให้กับนักพฤกษศาสตร์ โยฮัน คริสตอฟ ก็อทโลบ ไวเซอ เขายกบ้านนี้ให้กับภรรยา และของตกแต่งบ้านบางส่วนได้ถูกนำมาขายทอดตลาด
ในปี ค.ศ. 1847 ทางการเมืองไวมาร์ได้ประมูลที่ดินมรดกตกทอดของตระกูลไวเซอ ตามกฎหมาย และได้ก่อตั้งอนุสรณ์สถานของชิลเลอร์ไว้ภายในอาคาร นอกจากนั้นได้บูรณะ ห้องทำงานและห้องที่ชิลเลอร์เสียชีวิตให้เหมือนเดิมมากที่สุด ในช่วงหลายปีถัดมาได้มีการจัดให้บริเวณชั้น 1 เป็นร้านขายงานศิลปะเล็กๆ ที่เปิดถึงปี ค.ศ. 1905 และในช่วงหลังปี ค.ศ. 1847 มูลนิธิชิลเลอร์ สมาคมเกอเธ่ และสมาคมเช็คสเปียร์ได้เช่าห้องที่อยู่ภายในอาคารด้านหน้าและด้านหลัง รวมถึงห้องนั่งเล่นด้วย
ศูนย์กลางของเมืองคลาสสิกถูกระเบิดอย่างรุนแรงจากกลุ่มแองโกล-อเมริกันในปี ค.ศ. 1945 ซึ่งบ้านชิลเลอร์ก็ได้รับความเสียหายเช่นกัน อย่างไรก็ตามหลังจากที่เมืองไวมาร์ได้มีมาตรการฟื้นฟูบูรณาการครั้งใหญ่ ก็ได้เปิดให้บริการอีกครั้งในเดือนพฤศจิกายน ค.ศ. 1946 และในช่วงปี ค.ศ. 1985 ถึง ค.ศ. 1988 ได้ทำการบูรณะบ้านชิลเลอร์ครั้งใหญ่ ซึ่งได้สร้างพิพิธภัณฑ์ชิลเลอร์หลังใหม่ด้านหลังอาคารที่พักอาศัยของชิลเลอร์ด้วย ปัจจุบันบ้านชิลเลอร์ และพิพิธภัณฑ์นี้อยู่ในความดูแลของมูลนิธิไวมาร์คลาสสิกซึ่งเป็นส่วนหนึ่งของ “เมืองไวมาร์คลาสสิก” และได้รับการขึ้นทะเบียนเป็นมรดกโลกของยูเนสโก ตั้งแต่ปี ค.ศ.1998
พัทธดนย์ จันทร์เงิน
พัทธดนย์ จันทร์เงิน ชื่อเล่น เฟียต เป็นนักแสดงชายชาวไทย มีผลงานการแสดงครั้งแรกในภาพยนตร์ เกรียน ฟิคชั่น ในบท “ตี๋” จากนั้นก็เริ่มมีผลงานอื่น ๆ เรื่อยมา เช่น คาราบาว เดอะซีรีส์ ตอน หนุ่มสุพรรณ, เกรียนเฮ้าส์ เดอะซีรีส์ และ SOTUS S The Series ในบท “เดย์” เป็นต้น
พัทธดนย์ จันทร์เงิน มีชื่อเล่นว่า เฟียต เกิดเมื่อวันอังคารที่ 22 ตุลาคม พ.ศ. 2539 เป็นที่รู้จักจากบทบาท “ตี๋” ในภาพยนตร์ เกรียน ฟิคชั่น จากนั้นก็เริ่มมีผลงานภาพยนตร์และละครซีรีส์อื่น ๆ เช่น คาราบาว เดอะซีรีส์ ตอน หนุ่มสุพรรณ, 1448 Love Among Us รักเราของใคร, เกรียนเฮ้าส์ เดอะซีรีส์, รักสารภาพ Love Confession และหลังจากนั้นในปี พ.ศ. 2559 พัทธดนย์ก็ได้เซ็นสัญญาเป็นในแสดงในสังกัดจีเอ็มเอ็มทีวี โดยมีบทบาทรับเชิญใน Little Big Dream ความฝันอันสูงสุด เป็นเรื่องแรก และมีผลงานการแสดงในซีรีส์ ได้แก่ U-Prince Series ตอน เซอร์เวย์ ในบท “ฟิว” , Slam Dance ทุ่มฝันสนั่นฟลอร์ ในบท “กราฟ” และ SOTUS S The Series ในบท “เดย์”
พัทธดนย์ จบการศึกษาระดับประถมศึกษาจากโรงเรียนมงฟอร์ตวิทยาลัย แผนกประถม จบการศึกษาระดับมัธยมศึกษาตอนต้นและตอนปลายจากโรงเรียนมงฟอร์ตวิทยาลัย และปัจจุบันกำลังศึกษาอยู่ในระดับปริญญาตรี ชั้นปีที่ 3 สาขาภาพยนตร์และสื่อดิจิทัล คณะนิเทศศาสตร์ มหาวิทยาลัยศรีปทุม
ชีย็อน
พัก จ็อง-ฮย็อน (เกาหลี: 박정현; เกิด 14 พฤศจิกายน ค.ศ. 2000) เป็นที่รู้จักในชื่อ ซีย็อน เป็นนักร้องชาวเกาหลีใต้ ชีย็อนเป็นนางแบบและอดีตนักแสดงเด็ก เธอฝึกฝนภายใต้สังกัดเพลดิสเอนเตอร์เทนเมนต์เป็นเวลา 9 ปี ก่อนจะเปิดตัวอย่างเป็นทางการในฐานะสมาชิกของกลุ่มนักร้องเคป็อป พริสทิน ในปี 2017
พัก จ็อง-ฮย็อน เกิดเมื่อวันที่ 14 พฤศจิกายน ค.ศ. 2000 ที่จังหวัดคย็องกี ประเทศเกาหลีใต้ ในตอนที่ชีย็อนยังเป็นเด็กเธอปรากฏตัวในโฆษณาหลายบริษัทและเป็นที่สะดุดตาที่สุดคือวิดีโอความปลอดภัยของสายการบินเกาหลี นอกจากนี้เธอยังมีบทบาทเล็กๆ ในภาพยนตร์"บิดาและบุตร: เรื่องราวของเม่งจื้อ (2004)" และ "เดอะ คัท (2007)"
ชีย็อนเข้ารับการออดิชันภายใต้สังกัดเพลดิสเอนเตอร์เทนเมนต์และฝึกฝนเป็นเวลา 9 ปี ในฐานะที่เธอเป็นหนึ่งในกลุ่มเด็กฝึกของสังกัดทำให้ได้ร่วมแสดงมิวสิควิดีโอของศิลปินในสังกัดเช่น อาฟเตอร์สกูล และ ออเรนจ์คาราเมล
ภายใต้ชื่อพัก ชีย็อน เธอพร้อมกับเด็กฝึกหญิงหกคนของบริษัทได้เข้าร่วมในรายการโทรทัศน์เอ็มเน็ต ที่มีชื่อว่าโปรดิวซ์ 101เพื่อค้นหากลุ่มศิลปินหญิงของประเทศเกาหลีใต้ ซึ่งออกอากาศตั้งแต่วันที่ 22 มกราคม ถึง 1 เมษายน ค.ศ. 2016
ชีย็อนเสียใจที่ถูกคัดออก แต่เพื่อนเธอทั้งสองคน "นาย็อง" และ "คย็อลกย็อง" ได้กลายเป็นสมาชิกของ ไอโอไอ
ในขณะที่ "นาย็อง" และ "คย็อลกย็อง" เป็นสมาชิกของไอโอไอ ชีย็อนกับเด็กฝึกทั้งสี่คนของสังกัดเพลดิสเอนเตอร์เทนเมนต์ที่ถูกคัดออกกับการออดิชันของ ซ็องย็อน, เยฮานาและไคล่า ได้โปรโมทกลุ่มก่อนเปิดตัว "เพลดิส เกิร์ลส" ซึ่ง นาย็อง และ คย็อลกย็อง ยังเป็นส่วนหนึ่งของวงอีกด้วย
เมื่อวันที่ 27 มิถุนายน 2016 พวกเขาได้ปล่อยซิงเกิ้ล "WE" ซึ่งชีย็อนได้ร่วมเขียนเพลงกับเพื่อนสมาชิกอีกสามคน พร้อมกับมิวสิควิดีโอประกอบเพลง
นอกจากนี้ชีย็อนยังขึ้นแสดงในคอนเสิร์ตประจำสัปดาห์กับกลุ่มของเธอตั้งแต่เดือนพฤษภาคม ถึง กันยายน ค.ศ. 2016 และยังเข้าร่วมกับ นาย็อง และ คย็อลกย็อง ในคอนเสิร์ตสุดท้ายเมื่อวันที่ 6 มกราคม ค.ศ. 2017 หลังจากการแยกย้ายของสมาชิกไอโอไอ ระหว่างการแสดงคอนเสิร์ตพวกเขาได้มีการเปิดเผยชื่อวงอย่างเป็นทางการในชื่อ พริสทิน (Pristin) ได้ทำการเปิดตัวอย่างเป็นทางการในวันที่ 21 มีนาคม ค.ศ. 2016 เป็นเกิร์ลกรุปหญิงที่มีสมาชิกทั้งหมด10คน ชีย็อนมีส่วนร่วมในการผลิตอัลบั้มและเพลง "Over n Over" ที่ถูกเขียนโดยเธอและสมาชิกอีกห้าคน
เมื่อวันที่ 22 เมษายน ค.ศ. 2016 เธอได้มาเป็นพิธีกรของการแสดงรายการเพลงเกาหลี มิวสิกคอร์ ร่วมกับสมาชิกแอสโตร ชา อึน-อู
ในเดือนสิงหาคม ค.ศ. 2017 พริสทินปล่อยมินิอัลบั้มที่สอง Schxxl Out โดยมีทั้งหมดสองเวอร์ชันและชีย็อนได้ร่วมเขียนเนื้อเพลงด้วย
เดอะเน็กซ์บอย/เกิร์ลแบนด์ไทยแลนด์
เดอะเน็กซ์บอย/เกิร์ลแบนด์ไทยแลนด์ () เป็นรายการค้นหาศิลปินบอยแบนด์และเกิร์ลกรุ๊ปวงใหม่ของประเทศไทย ซึ่งซื้อลิขสิทธิ์รายการ The Next Boy/Girl Band จากทัลปา มีเดีย กรุ๊ป ประเทศเนเธอร์แลนด์ 
โดยในวันที่ 7 มีนาคม พ.ศ. 2561 ก็ได้มีการเปิดตัวโปรดิวเซอร์ 2 แรกคือคน เมทินี กิ่งโพยม และ ซอนย่า คูลลิ่ง ก่อนจะมีการเปิดตัวโปรดิวเซอร์อีกทั้ง 6 คนในวันที่ 21 มีนาคม พ.ศ. 2561 ซึ่งก็ได้แก่ ทาทา ยัง, เจตริน วรรธนะสิน, นิโคล เทริโอ, ขันเงิน เนื้อนวล, ณัฐวุฒิ ศรีหมอก และ อองตวน ปินโต โดยได้มีการแถลงข่าวเปิดตัวรายการอย่างเป็นทางการอีกครั้งในวันที่ 29 มีนาคม พ.ศ. 2561 ซึ่งรายการออกอากาศครั้งแรกในวันที่ 3 มิถุนายน พ.ศ. 2561 ทาง สถานีโทรทัศน์สีกองทัพบกช่อง 7
การแข่งขันจะถูกแบ่งออกเป็น 2 ทีมใหญ่คือทีมบอย และ ทีมเกิร์ล โดยแต่ละทีมจะมีกรรมการหรือโปรดิวเซอร์ทีมละ 4 คน ซึ่งผู้เข้าแข่งขันจะต้องผ่านการแนะนำตัวและผ่านการคัดเลือกอีก 2 รอบคือรอบลิปซิ้ง และ รอบร้องเพลง ถึงจะได้ไปรอในรอบฮอตซีท
ผู้เข้าแข่งขันจะต้องเข้าไปแนะนำตัวเองในรูปแบบที่แตกต่างกันโดย
หลังจากที่ผู้เข้าแข่งขันทำการแนะนำตัวเสร็จจะต้องขึ้นลิฟท์ไปบนเวทีเพื่อไปแสดงความสามารถด้านการลิปซิ้งและการเอ็นเตอร์เทนผู้คน แต่หากผู้เข้าขันได้ปุ่มสีแดงอย่างน้อย 2 ปุ่มจากโปรดิวเซอร์ผู้เข้าแข่งขันก็จะถูกออกจากการแข่งขันโดยทันที
เป็นรอบที่ผู้เข้าแข่งขันจะต้องร้องเพลงและแสดงความสามารถให้โปรดิวเซอร์แต่ละคนได้เห็นโดย
ในแต่ละทีมจะมีฮอตซีทอย่างละ 6 ที่ เมื่อฮอตซีทในแต่ละทีมมีผู้เข้าแข่งขันครบทั้ง 6 คนแล้ว ผู้เข้าแข่งขันที่ได้นั่งบนฮอตซีทสามารถถูกคัดออกและสับเปลี่ยนเป็นผู้เข้าแข่งขันคนใหม่ได้ทุกเมื่อ หากโปรดิวเซอร์ในทีมนั้นได้ทำการปรึกษาจะว่าจะคัดเลือกผู้ที่นั่งอยู่บนฮอตซีทออกแล้วเอาผู้เข้าแข่งขันคนใหม่เข้ามาแทน ซึ่งผู้เข้าแข่งขันที่ถูกคัดออกจากฮอตซีทจะถูกออกจากการแข่งขันโดยทันที
โดยผู้เข้าแข่งขันที่นั่งฮอตซีทเป็น 6 คนสุดท้ายทั้ง 2 ทีมจะได้ผ่านเข้ารอบไปในรอบแสดงสดและจะได้เป็นศิลปินบอยแบนด์และเกิร์ลกรุ๊ปวงใหม่ของประเทศไทย